:: PM:03:18:06/03/2021 \nشاره‌زایه‌كی میكانیكی ئه‌وه‌ی ئاشكرا كردووه، رۆتی ئۆتۆمبێل بریتییه له پارچه‌یه‌كی گرنگ كه كاری به‌ستنه‌وه‌ی كۆمه‌ڵه‌ی سوكانه به ستۆپ ئه‌كسله‌وه، به‌رپرسه له جووڵه‌ی سوكان به‌لای ڕاست و چه‌پدا، ئه‌ی ئه‌گه‌ر ئه‌م پارچه‌یه خراپبوو چی ڕوو ده‌دات؟\nله‌مباره‌یه‌وه كارۆخ ساڵح شاره‌زای میكانیكی ئۆتۆمبێل بۆ ''وشه'' گوتی، ئۆتۆمبێل له چه‌ندان پارچه‌ی پێكهاتووه، ئه‌م پارچانه‌یش به هاوكاری یه‌كتر و به‌ستنه‌وه‌ی به یه‌كتره‌وه، كارێك گرنگ ئه‌نجام ده‌ده‌ن و به‌رده‌وامی ده‌ده‌ن به ئۆتۆمبێل له لێخوڕین و ڕۆیشتن به‌بێ كێشه، به‌ڵام زۆر پارچه‌ی گرنگی ئۆتۆمبێل هه‌یه كاریگه‌ری تایبه‌تی خۆی ده‌بێ له‌سه‌ر ئۆتۆمبێل وه‌ك ''ڕۆت''.\nزیاتر گوتی، گرنگی رۆت بۆ ئه‌وه ده‌گه‌ڕێته‌وه كه وه‌ك گوتمان كاری به‌ستنه‌وه‌ی كۆمه‌ڵه‌ی سوكانه به ستۆپ ئه‌كسله‌وه كه به‌رپرسه له جووڵه‌ی سوكان به‌لای ڕاست و چه‌پدا، جگه له‌وه‌یش ڕۆت یارمه‌تیده‌ری سه‌ره‌كی تایمی هاوسه‌نگی ئۆتۆمبێله كه ناهێڵێت له‌كاتی لێخوڕین سوكان بله‌رزێت و چه‌پ و ڕاست بكات.\nئەم شارەزایە دەڵێ، ئایا خراپ بوونی ڕۆت دەبێتە هۆی چی؟\nیه‌كه‌م - خراپبوونی ڕۆت ده‌بێته هۆی تێكچوونی هاوسه‌نگی ئۆتۆمبێل.\nدووه‌م - خراپبوونی ڕۆت ده‌بێته هۆی دروستبوونی ته‌قه‌ته‌ق له ته‌گه‌ر و كۆمه‌ڵه‌ی سوكان كاتێك له تاسه‌یه‌ك یان ڕه‌گله‌یه‌ك ده‌ده‌یت.\nسێیه‌م - زۆر خراپبوونی ڕۆت و فه‌رامۆشكردنی ده‌بێته هۆی قرتانی ڕۆت و نه‌مانی سوكان.


25/05/2020 904 جار خوێندراوه‌ته‌وه\nعەبدولسەلام بەرواری ئەندامی سەركردایەتی پارتی دیموكراتی كوردستان ئاشكرایكرد، پارتی سوور نییە لەسەر كاندیدكردنی فوئاد حوسێن بۆ پۆستی وەزارەتی دەرەوەو ڕوونیشیكردووەتەوە، دوای دەستبەرداربوونی كوتلە سیاسییە گەورەكان لەمستەفا كازمی سەرۆك وەزیران دۆخی سیاسی عێراق بۆ دۆخێكی ناباو نامۆ گۆڕدراوە.\nبەرواری لەلێدوانێكدا بۆ پێگەی "ئەخبارییە" وتی: پارتی دیموكراتی كوردستان نایەوێت بەرهەڵستی كوتلە سیاسییەكان لە كاندیدكردنی فوئاد حوسێن بۆ پۆستی وەزارەتی دارایی بۆ قەیرانێكی سیاسی بگۆڕێت و ئامادەیە كەسایەتییەكی تر بۆ ئەو پۆستە پێشكەش بكات.\nبەرواری روونیكردووەتەوە، دانوستانە سیاسییەكان بەمەبەستی یەكلاییكردنەوەی كاندیدی ئەو وەزارەتانەی بەر كورد دەكەون بەردەوامە، بۆ ئەوەش هێزە كوردییەكان لەخەمی چارەسەركردنی ناكۆكییە سیاسییەكاندان.\nهەر لەو چوارچێوەیەدا رۆژی شەممە ئیدریس شەعبان كادری پێشكەوتووی پارتی دیموكراتی كوردستان رایگەیاندووە، مستەفا كازمی سەرۆك وەزیری عێراق بەرهەڵستی كاندیدكردنی فوئاد حوسێن بۆ پۆستی وەزارەتی دەرەوە ناكات.\nشەعبان ئاماژەی بۆ ئەوە كردبوو، كە كورد خۆیان یەكلاییكردووەتەوە و زۆرینەی كوتلە سیاسییەكان بە كاندیدەكەمان قایلن، هەندێك لایەن تەنیا بەرهەڵستی پیشان دەدەن بێ ئەوەی نارەزایەتییەكەیان لۆژیكی یان تەكنیكی بێت .\nبەقسەی ئەو پاڵێوراوانی كورد بریتین لە خالید شوانی بۆ پۆستی وەزارەتی داد و فوئاد حوسێن بۆ پۆستی وەزارەتی دەرەوە، لەدوای جەژنیش لەناو پەڕلەمان دەنگ بۆ متمانەپێدانیان دەدرێت .


داھێنان لە نێوان (بەردەوامی) و (چرکەسات)دا.\nلەنێوان زەمەنی بەردەوامی و چرکەساتدا، پرۆسەی داھێنان چۆن بەڕێوەی دەچێ؟ ھەڵبەتە ئەو جۆرە لە قسەکردن لەسەر داھێنان و پرۆسەی داھێنان، بەرەو گفتوگۆی فەلسەفی، فەلسەفەی بەردەوامی(دیمومە duration) (ھنری برگسۆن-Henri Bergson) و فەلسەفەی ساتەوەخت (اللحڤە-Instant) (گاستۆن رۆبناڵ- Gaston Roupnel)مان دەکاتەوە.\nلە فیکری برگسۆن چەمکی بەردەوامی تەوەرەیەکی بنەڕەتییە و مانای تایبەتی ھەیە، ئەویش زەمەنی دەروونی یان ناوەکی، واتە زەمەنی واقیعی. ساتەوەختەکانی ئەو زەمەنە بێ پچڕان نوێ دەبنەوە یەک دەچێتە نێو ئەویدیکەوە، بۆ ئەوەی بارستاییەک پێکبھێنن. بەردەوامی بەشێکە دانابڕێ لە مرۆڤ ، ئەزموونێکی دەروونییە، جولەیەکی بەردەوام و ھەبوونێکە بۆ جەوھەری ژیان دەگەڕێتەوە، ئەو پاڵنەرە زیندووەیە، کە بەھۆیەوە تەواوی ھەبوون لە بووندا جێگیر دەکات. دەیموومەی برگسۆنی دەیموومەی ژیان و ھاوژیانییە، مرۆڤ لەناوەوەیدا دەژی، بۆیە ناکرێ لەدەرەوە شیبکرێتەوە و بخرێتە ژێر سەرنجەوە، چونکە ئەزموونێکی راستەوخۆیە، نەک ھەر ھێندە بەڵکو بۆخۆی واقیعە. لەو بارەوە برگسۆن دەڵێت: ئێمە ئەزموونێکی راستەوخۆمان بۆ (بەردەوامی-دەیموومە) ھەیە، نەک ھەر ھێندە، بەڵکو بەردەوامی پێدراوێکی راستەوخۆی ئاگاییمانە.\nلای برگسۆن زەمەن (پێشبینیکردن، حَدْس)ی دەیموومەیە، برگسۆن رەھایی لە بەردەوامییدا دەبینێتەوە، پێیوایە بەردەوامی زەمەنی حەقیقییە.. ئەو زەمەنەیە کە مرۆڤ تێیدا دەژی، بۆیە دەبێ مرۆڤ لە جیھانی دەرەوە دوور بکەوێتەوە، بەرەو ناوەوە، چونکە ھەر لە ناوەوە ھەست بە ھەڵقوڵینی زەمەنی حەقیقی دەکات، زەمەنێک کە رابردوو و ئێستا لەیەک باردا کۆدەکاتەوە و سەر لە نوێ بەرەو داھاتوو پاڵی دەنێت. برگسۆن دەیەوێ بوون لەسەر دەیموومە وێنا بکات. لەبەر ئەوەی (دەیموومە-بەردەوامی) دێ و دەڕوا، بۆیە قبولی دابەشبوون و بەش بەش بوون ناکات.. بەردەوامی پێشکەوتنی رابردووە کە داھاتوو بەرھەم دێنێ، ھەرچەندە پێشبکەوێت گەورە دەبێت. ھەر لەسەر ئەو بنەمایەش (من/الانا) لای ئەو یەکێتییەکە دابەش نابێت. ئازادیش بە دەیموومەوە بەند دەکات، دەیموومەیەک کە جیابوونەوە ناس ناکات، یەکێتییەک پێکدەھێنێ کە ناشێ بەسەر ساتەوەختدا دابەش بکرێت. بەمجۆرە ئازادی تەعبیر لە کەسێتی دەکات. ھەڵبەتە برگسۆن بۆ جەختکردن لە تێزەکەی مۆزیکا و شێوازی ئاگایی وەک نموونە دەھێنێتەوە.. کەواتە لای برگسۆن جەوھەری ئێستا، رابردووە.\nکتێبی (جدلیە الزمن)ی باشلار دیموومەی زەمەن بەو مانایەی کە لای برگسۆن ھەیە، رەتدەکاتەوە و دەڵێت زەمەن بەیەکەوەنووساو نییە، بەڵکو لەیەکجیایە (متێل نییە، منفێلە).. ھەروەھا دەڵێ بەھۆی فیکری بەیەکەوەنووساوەوە (متێل) ناتوانین بەشێوەیەکی جەوھەری بەرەو یەکێکی دیکە بگوازینەوە.. ئەگەرچی دەیموومە پێدراوی راستەوخۆی ئاگاییە، بەڵام ئەو دیموومەیە دەستەمۆیە، کەواتە ئاگایی لە شارەزایی دەرەکی وەرگیراوە، چ بەھۆی (دابڕان یان بەردەوامی) بێت. بەو مانایەش لای باشلار ئاگاییمان بە زەمەن، ئاگاییە بە ساتەوەخت: زەمەن واقیعی نییە تەنھا لە چرکەساتدا نەبێت. کەواتە باشلار لەگەڵ تێزی فەلسەفی (ساتەوەخت/چرکەسات- اللحڤە-Instant) و کتێبی (Siloce)ی (گاستۆن رۆبناڵ- Gaston Roupnel) یەکدەگرێتەوە و لە تەواوی کتێبی (حدس اللحڤە) پشتگیری لە تێزەکەی ئەو دەکات.\n(رۆبناڵ-Roupnel) پێیوایە واقیعی زەمەن تەنھا لەو چرکەساتەدایە، یان بە مانایەکی دیکە زەمەن واقیعێکە بە چرکەسات ئابڵوقەدراوە و دەکەوێتە نێوان دوو عەدەمەوە. کەواتە زەمەن لە نوێوە دەژی، بەڵام بەر لەوە بژی، دەبێ بمرێ، چونکە ناتوانێ خۆی لە ساتێک بۆ ساتێکی دیکە بگوازێتەوە، بۆ ئەوەی ببێتە دەیموومە. لەلایەکی دیکە (گادامێر ١٩٠٠-٢٠٠٢) پێیوایە ھەر کەسێک زەمەنی تایبەت بەخۆی ھەیە، ھەر کەسێک زەمەنێکی سەربەخۆی ھەیە.. (ئێمە لەپڕ بەئاگا دێین کە کەسێک پیر بووە، یان زەمەنی منداڵی تێپەڕاندووە) بەمجۆرە گادامێر زەمەنی برگسۆنی بە زەمەنی کاتژمێر دادەنێت، زەمەنی کاتژمێریش دەکەوێتە دەرەوەی زەمەنی تایبەتیمانەوە. ساتەوەخت لای (ئەلبیر ئاینشتاین ١٨٧٩-١٩٥٥ Albert Einstein) رەھایە.. (مۆریس میرلۆپۆنتی ١٩٠٨-١٩٦١) بڕوای بە بەردەوامی نییە، بەڵکو بڕوای بە ساتەوەختی ھەنووکەیە، یان وەک خۆی دەڵێت ئێستای نوێ. بەڵام برگسۆن پێیوایە ئەوەی ھەیە بوون و پڕبوون و دیموومەیە. نەبوون، بوونی نییە، چونکە کاتێک ھەوڵدەدەین خەیاڵی نەبوون یان ناشت بکەین، ئەوە لەسەر ئاگایی خۆمان نامێنین. بۆ ئەوەی لەسەر ئاگایی خۆمان بەردەوام بین، دەبێ خەیاڵی شتێ بکەین تاکو بتوانین رەتیبکەینەوە. لای ئەو واقیع پڕە، بۆیە (ناشتی) نوێیە، داھێنانە.. بەڵام ئێمە دەرک بە نەبوون ناکەین، بەڵکو ئەوەی دەرکی دەکەین ئێستایە. ھەڵبەتە باشلار ھەموو ئەوانە رەتدەکاتەوە لە رستەیەکی فەلسەفیدا دەڵێت: من ھەموو شتێکم ونکردووە بۆ ئەوەی ھەموو شتێ بەدەستبھێنم. بەمجۆرە لای باشلار ھونەر، دابڕان لەگەڵ بەردەوامی ژیانی رۆژانەی باو درووست دەکات. چونکە بەردەوامی ژیان نابەردەوامی لەدایکبوونە. ئێمە لەو ساتەوەختەدا دەژین، ھەر لەو حاڵەتەدا ھەستدەکەین ھەین، واتە لەو ساتەوەختە و بەھۆی ئەو چرکەساتەوە ھەست بە بوونی خۆمان دەکەین. لەنێوان ھەستکردن بە ئێستا و ھەستکردن بە ژیان ھاویەکییەکی (وەکیەکی) رەھا ھەیە. لێرە لە دیدی ژیانەوە دەتوانین ھەوڵدەین بەھۆی ئێستاوە لە رابردوو بگەین، بەبێ ئەوەی بەردەوام ھەوڵدەین بەھۆی رابردوو راڤەی ئێستا بکەین. کەواتە دیموومە لە ساتەوەختگەلێک پێکھاتووە کە دەیموومەی نییە، وەک چۆن ھێل لە خاڵ پێکھاتووە، کە ھیچ رەھەندێکی دیکەی نییە. بەمجۆرە پرسی داھێنان و پرۆسەی داھێنان لە دەمەتەقێی دەیموومە و ساتەوەخت نابێتەوە؟!\nساتەوەختخوازەکان دەڵێن پێویستە بایەخی کردەی ئاگایی لە ئەزموونی ساتەوەختدا تۆمار بکەین، چونکە ھیچ حەقیقەتێکی بەڵگەنەویست بەبێ ویست (ئیرادە) و بێ ھەستکردن بوونی نییە، ھەر ئەوە درێژ دەبێتەوە تا بڕیار لەسەر کردە بدات. بەمجۆرە خود تەنھا وەک بکەرێکی زەمەنی نەبێ، ناتوانێ بڵێ ھەم. زەمەنیش بوونەوەرە، چرکەساتە، جیابوونەوەیە، دابڕانە، داھێنان و خەلقکردن و کردەی چوونە ژوورەوەی لەپڕە، خوێندنەوەی بەختیارانەیە... ھەموو ئەو شتانەیە، چونکە ئەو تیۆرە دەیەوێت لە ئاسۆی ئۆنتۆلۆجی کردەی چرکەئامێزدا بوەستێ و پێدراوی راستەوخۆ و باوی زەمەن رەتبکاتەوە.. لێرەوە جیاوازی نێوان برگسۆن و رۆبناڵ دەردەکەوێت، فەلسەفەی برگسۆن فەلسەفەی کارە )عمل (Action بەڵام فەلسەفەی رۆبناڵ فەلسەفەی کردە/چالاکییە (فعل/فعالیە Acte). کار لای برگسۆن بەدواداچوونێکی بەردەوامە و دەکەوێتە نێوان بڕیار و ئامانجی دەیموومە. چونکە کار ھەر دەبێ سەرەتای ھەبێ و ھەر دەبێ وەک بنچینە رووداوی ھەبێ. ئەو پێیوایە واقیعی حەقیقی زەمەن دەیموومەیە، ساتەوەخت جگە لە ئەبستراک ھیچ واقعێکی نییە. ئەوەش عەقڵ لە دەرەوە فەرزی دەکات، چونکە دەیموومە بە پشتبەستن بە حاڵەتی چەسپاو نەبێ وێنا ناکرێت. بەڵام کردە لای رۆبناڵ بەر لە ھەموو شتێک بڕیارێکی راستەوخۆی ھەنووکەییە، پێشکەوتنێکی داھێنەرانەیە رووداوەکان فەرامۆش دەکات. ئەو بڕیارە ھەموو خەسڵەتەکانی تازەیی لەخۆدا ھەڵگرتووە. بەو مانایە واقیعی حەقیقی زەمەن ساتەوەختییە، دەیموومە تەنھا باڵەخانەیەکە و ھیچ واقیعێکی رەھای نییە، بەڵکو یادەوەری لە دەرەوە فەرزی دەکات، ھێزێکە بە تایبەتی خەیاڵ دەکات دەیەوێت خەون ببینێ و ئامادە بێ، بەڵام نایەوێت تێبگات. زەمەن لای برگسۆن یەک دەچێتە نێو ئەویدیکەوە و بۆ ئەوەی بارستاییەک پێکبھێنن.. بەڵام لای رۆبناڵ یەک ئەویدیکە ناگرێ، بەڵکو یەک لەویدیکەدا دەتوێتەوە. ئەوەی بەردەوام رێگا لەو توانەوەیە دەگرێ نوێبوونەوەیەکی وەسف نەکراوی ساتەوەختە.\nکەواتە زەمەن پەستێنراوە و لە چرکەساتێکدا چڕکراوەتەوە، چرکەساتێکی ھەنووکەیی کە دەکەوێتە نێوان دوو نەبوونەوە. بەو مانایە زەمەن لە ھەر چرکەیەکدا دەژی و دەمرێ. واتە زەمەنی چرکەساتی کردەیەکی سەرکێشانەی لەناکاوە جیھان دووبارە دادەمەزرێنێـتەوە، ریتمێکی نوێ خەلق دەکات، شێوەی یەکەمی (اولی) بە خود دەدات! بەو مانایەش کاتێک گوێ لە مۆزیکا دەگرین، ئەو درێژبوونەوە و بەردەوامییە لە مۆزیکاکەدا نییە، بەڵکو لە شعور و ھەڵچوونەکانماندایە. لێرەدا تێگەیشتنی مۆزیکا دەکەوێتە ژێر دوو مەرج، یەکەمیان ئەوەیە کە بیرماندەخاتەوە کە چ تێپەڕبووە، دووەم پێماندەڵێت کە چی روودەدات. بەمجۆرە ساتەوەخت لای باشلار ماوەیەکە بۆ پشوودان لە بەردەوامی، یان بەردەوامی سادەیی ژیان دەگەیەنێت.\nکاتێک دەڵێین ھونەر دابڕان لەگەڵ بەردەوامی ژیانی رۆژانەی باو درووست دەکات، کەواتە کردەی شیعری یان کردەی ئیبداعی بە مانا باشلارییەکەی رابردووی نییە!! زەمەن ئەو ساتەوەختەیە کە تێیدا دەژین، رابردوو بەتاڵە وەک داھاتوو، داھاتوو مردووە وەک رابردوو. بەو مانایەش زەمەن کردەیە، زنجیرەیەکە لە بەدواداچوونی داھێنان، واتە زنجیرەیەک کردەی ئیبداعییە. زەمەن کەشف ناکرێت، تەنھا لە رێگای زنجیرەیەک داھێنانی بەدوایەکداھاتووی چرکەسات و فرەییە لەبننەھاتووەکانەوە نەبێت. بەرانبەر ئەوەش زەمەن بەپێی سەرنجی سەرنجدەران جیا دەبێتەوە و چوارچێوەی گونجاو وەردەگرێ. زەمەن وێناکردنی رەھای نییە، بەڵکو بەپێی سەرنجدەرە جیاوازەکان دەگۆڕێت.\nبە کورتی لەنێوان ھەستکردن بە ژیان و ھەستکردن بە ئێستا ھاویەکییەکی رەھا ھەیە. بەو مانایەش لە داھێناندا (رابردوو و ئێستا و ئایندە) لە تاکە جولەیەکی ھەنووکەییدا بەیەکدەگەن، جولەیەکی لەپڕی ئیبداعی کە بەرەو کردەیەکی ترسناکی داھاتوومان دەکاتەوە.. بۆیە ئەو رستەیە لای زۆربە دووبارە دەبێتەوە کە دەڵێین: داھێنان زەمەنی تایبەت بەخۆی خەڵق دەکات.


Diplomatic Magazine | لە هەرێمى کوردستان، بازرگانى بە کرێکارانى بیانییەوە دەکرێت\nله‌ماوه‌ی ڕابردودا 28 كرێكار بیانی لە کوردستان بازرگانیان پێوه كراوه\nلە هەرێمى کوردستان، بازرگانى بە کرێکارانى بیانییەوە دەکرێت\nبه‌پێی دواین ئاماری ڕێكخراوی (داكۆكی كردن له‌كرێكارانی بیانی)له‌ساڵی 2018،بازرگانی به‌كرێكارانی بیانی له هه‌رێمی كوردستان كراوه،و زیاتر له200كه‌یسی پێشێلكاریشیان له‌جۆره‌كانی كوشتن و لێدان و وه‌رگرتنه‌وه‌ی پاسپۆرت و سوكایه‌تی كردن تۆمار كردووه، كرێكاران و هاوڵاتیانی هه‌رێمیش نیگه‌رانن له‌و ژماره زۆره‌ی كرێكارانی بیانی له كوردستان.\nدیبلۆماتیك مه‌گه‌زین،به‌دواداچونی له‌سه‌ر هۆكاری ئه‌م جۆره پێشێلكاریانه و كاریگه‌ری كرێكارانی بیانی له‌سه‌ر ئابوری وڵات و كۆمه‌ڵگه كردووه، و بۆ ئه‌و مه‌به‌سته‌ش وتوێژیی له‌گه‌ڵ شیلان محمد مامۆستای زانكۆ له‌بواری كۆمه‌ڵناسی و ئارام كۆكۆی پسپۆڕی ئابووری كردووه.\nوێنە: کاوە شێخ عەبدوڵا\nڕێكخراوی داكۆكی كردن له‌مافی كرێكارانی بیانی:\nله‌ماوه‌ی ڕابردودا 28 كرێكار (بیانی) بازرگانیان پێوه كراوه و له‌و ڕێژه‌یه 16كرێكاریان له‌ڕه‌گه‌زی نێرو 12 كرێكاریان له‌ڕه‌گه‌زی مێ بووه،كه‌به‌ناچاری هه‌ندێك له‌و قوربانیانه دیپۆرتی وڵاتانی خۆیان كراونه‌ته‌وه\nدوو مامۆستاكه‌ی زانكۆ، نیگه‌رانن له‌نه‌بوونی یاسایه‌ك بۆ ڕێك خستنی ئه‌رك و مافی كرێكارانی بیانی و نه‌بونی ئه‌و یاسایه‌ش وای كردووه ڕه‌خساندنی هه‌لی كار بۆ كرێكارانی ناوخۆی كه‌م ببێته‌وه و ژماره‌ی كرێكارانی بیانیش زیاد ببێت و له‌م نێوه‌نده‌شدا رووبه‌رووی مه‌ترسی جدی ببنه‌وه.\nژمارەیەک کرێکارى بیانى لەبەردەم باخى گشتى وێنە: کاوە شێخ عەبدوڵا\nپێویسته ئه‌و كرێكارانه‌ی ده‌هێنرێنه هه‌رێمی كوردستان،خاوه‌نی هونه‌رێكی به‌رزی ته‌كنیكی بن و سود به‌ژێرخانی ئابووریی وڵات بگه‌یه‌نن،به‌ڵام كۆمپانیاكان له‌به‌ر به‌رژه‌وه‌ندی خۆیان و كه‌م كردنه‌وه‌ی ڕۆڵی كرێكارانی ناوخۆیی ،بێ له‌به‌ر چاو گرتنی پسپۆڕی كرێكار هه‌موو كرێكارێكی بیانی ده‌هێننه وڵاته‌وه\nئارام كۆكۆی مامۆستای زانكۆ و خاوه‌نی بڕوانامه‌ی ماسته‌ر له‌ئابوریدا ده‌ڵێت:"پێویسته ئه‌و كرێكارانه‌ی ده‌هێنرێنه هه‌رێمی كوردستان،خاوه‌نی هونه‌رێكی به‌رزی ته‌كنیكی بن و سود به‌ژێرخانی ئابووریی وڵات بگه‌یه‌نن،به‌ڵام كۆمپانیاكان له‌به‌ر به‌رژه‌وه‌ندی خۆیان و كه‌م كردنه‌وه‌ی ڕۆڵی كرێكارانی ناوخۆیی ،بێ له‌به‌ر چاو گرتنی پسپۆڕی كرێكار هه‌موو كرێكارێكی بیانی ده‌هێننه وڵاته‌وه، و هه‌لی كار بۆ كرێكارانی ناوخۆی كه‌م ده‌كه‌نه‌وه".\nشیلان محمد پسپۆڕ مامۆستا لەبەشى كۆمه‌ڵناسی زانكۆی سلێمانی، به‌هه‌مان شێوه‌ی پسپۆڕه‌كه‌ی ئابوری نیگه‌رانه،و ده‌ڵێت:"پشتگوێ خستنی كرێكارانی ناوخۆیی له‌هه‌مبه‌ر كرێكارنی بیانی،مه‌ترسی له‌سه‌ر ئاشته‌وای كۆمه‌ڵایه‌تی و ڕودانی ڕوداوی نه‌خوازراو له‌كۆمه‌ڵگه‌دا دروست ده‌كات".\nپسپۆڕه‌كه‌ی كۆمه‌ڵناسی،په‌نجه‌ی تۆمه‌ت بۆ حكومه‌ت و كۆمپانیاكانی كه‌رتی تایبه‌ت ڕاده‌كێشێت و ده‌ڵێت:"له‌به‌ر به‌رژه‌وه‌ندیه‌كی مادی كه‌م،شكۆی مرۆڤیان خستۆته ژێر پرسیاره‌وه،و هه‌ر له‌كه‌می داهاتی ڕۆژانه‌و زۆری كاتژمێره‌كانی كار و نه‌بونی سه‌لامه‌تی شوێنی كاریان".\nبه‌پێی گوته‌ی ڕێكخراوی داكۆكی كردن له‌مافی كرێكارانی بیانی:"له‌ماوه‌ی ڕابردودا 28 كرێكار (بیانی) بازرگانیان پێوه كراوه و له‌و ڕێژه‌یه 16كرێكاریان له‌ڕه‌گه‌زی نێرو 12 كرێكاریان له‌ڕه‌گه‌زی مێ بووه،كه‌به‌ناچاری هه‌ندێك له‌و قوربانیانه دیپۆرتی وڵاتانی خۆیان كراونه‌ته‌وه".\nفۆتۆ: کاوە شێخ عەبدوڵا\nشیلان محمد پسپۆڕ مامۆستا لەبەشى كۆمه‌ڵناسی زانكۆی سلێمانی:\nهۆكاری ئه‌و پێشێلكاریانه‌ش بۆ كه‌مته‌رخه‌می كۆمپانیاكانی هاورده‌كردنی كرێكارانی بیانی و چاودێرنه‌بونی حكومه‌ت له‌سه‌ر ئه‌و بازرگانانه ده‌گه‌ڕێنێته‌وه\nپسپۆڕه‌كه‌ی كۆمه‌ڵناسی،سه‌ره‌ڕای نیگه‌رانی له ڕێژه‌ی قوربانی بیانییه‌كان ،به‌ڵام ،"ڕێژه‌كه به‌مه‌ترسیدار نازانێت و پێی وایه ده‌توانرێت به سنوور دانان له هاورده‌كردنی كرێكارانی بیانی و هۆشیار كردنه‌وه‌ی تاكه‌كانی كۆمه‌ڵگه،ڕێژه‌ی قوربانیه‌كان كه‌م بكرێته‌وه و هۆكاری ئه‌و پێشێلكاریانه‌ش بۆ كه‌مته‌رخه‌می كۆمپانیاكانی هاورده‌كردنی كرێكارانی بیانی و چاودێرنه‌بونی حكومه‌ت له‌سه‌ر ئه‌و بازرگانانه ده‌گه‌ڕێنێته‌وه".\nكۆكۆی،پێچه‌وانه‌ی پسپۆڕه‌كه‌ی كۆمه‌ڵناسی ئاماژه به‌وه‌ده‌كات،"خراپی گوزه‌رانی هاوڵاتیان،تاكه‌كانی كۆمه‌ڵگه ناچار ده‌كات به په‌نابردنه به‌ر كاری نه‌خوازراو بۆ ده‌سته‌به‌ر كردنی داهاتێكی ڕۆژانه‌و ئه‌مه‌ش كاریگه‌ری ڕاسته‌وخۆی له‌سه‌ر بێ متمانه‌بوونی سه‌رمایه‌داران به سه‌لامه‌تی سه‌رمایه‌كه‌یان له‌و وڵاته دروست ده‌كات و ئه‌گه‌ری كشانه‌وه‌ی سه‌رمایه‌كه‌یان هه‌یه".\n"ئه‌و داهاته‌ی كۆمپانیاكان خه‌رجی ده‌كه‌ن له هێنانی كرێكارانی بیانی،له‌ناوخۆدا سه‌رف بكرێت ئه‌وا هه‌لێكی زیاتریی (كار) ده‌ڕه‌خسێنرێت و پێداویستسه‌كانی ئه‌و كۆمپانیانه‌ش به‌كرێكارانی ناوخۆ پڕده‌بێته‌وه".ئارام كۆ كۆی وای وت....\nئه‌و مامۆستایه‌ی ئابووری ئاماژه‌ی به‌وه‌ش كرد كه هه‌رچه‌نده ئه‌م رێژه‌یه كه باس له بازرگانیكردن ده‌كات به كرێكارانی بیانییه‌وه زۆر نییه، به‌ڵام چاوه‌روان ده‌كرێت ئه‌گه‌ر رێنمایی پێویست له‌مباره‌وه ده‌رنه‌چێت رێژه‌كه زۆرتر بێت.\nزۆركات له‌لایه‌ن ڕێكخراوه‌كانی مافی مرۆڤ و خودی كرێكارانی بیانی،نیگه‌ران له‌پێشێلكارییه‌كان له‌لایه‌ن خاوه‌ن كاره‌كانیانه‌وه دژیان ئه‌نجام ده‌درێت،ئه‌مه له‌كاتێكدایه له‌هه‌رێمی كوردستان 22 هه‌زار كرێكاری بیانی بونیان هه‌یه،و تائێستاش نه‌توانراوه له‌ئاستێكی گونجا و ستانداردا مامه‌ڵه له‌گه‌ڵ ئه‌و چینه دا بكرێت.


کاک خالید قادری برای دکتور" لەیلا قادری" چیرۆکنووس له ژیان ماڵاوایی كرد - کۆمەڵەی زەحمەتکێشانی کوردستان\nکاک خالید قادری برای دکتور” لەیلا قادری” چیرۆکنووس له ژیان ماڵاوایی كرد\nبە پێی هەواڵی گەیشتوو بە ناوەندی راگەیاندنی کۆمەڵە، بەداخەوە سەعات ٦ ی ئێوارەی ئەمرۆ چوارشەممە ٤ی بەفرانباری ١٣٩٨ی هەتاوی رێکەوتی ٢٥ی دسامبری ٢٠١٩ی زایینی کاک خالید قادری عیساکەند لە نەخۆشخانەی کەوسەری شاری سنە بۆ هەمیشە چاوی لێکنا.\nکاک خالید قادری برای دکتور” لەیلا قادری” چیرۆکنووس و کەسایەتی ناسراوی ئەدەبیی کورد و برازای هوونەرمەندی ناسراو و سیمای خۆشەویست وخاوەن هەڵوێستی کوردستان کاک “برایمی قادری”یە، کەسەعات ٢ی بەرەبەیانی رۆژی دووشەممە ٤ ی سەرماوەزی ئەمساڵ رێکەوتی ٢٥ی نوامبر واتە مانگێک لەوەپێش لە شاری بیجار تووشی رووداوی هاتوچۆ دەبێ و دەگوازرێتەوە بۆ نەخۆشخانەی کەوسەر لە شاری سنە.\nبەداخەوە سەرەرای بەخەمەوە بوون و حەولی دۆستان و کەسە نزیکەکانی کاک خالید لە دەرەوەی وڵات و لە ناوخۆی وڵات بۆ دابینکردن و ناردنی دەوا و دەرمان و پێداویستیە پزشکییەکان ئێوارەی ئەمرۆ و لە تەمەنی ٤٤ ساڵیدا بۆ هەمیشە دڵی لە لێدان کەوت و سێ جگەرگۆشەی لە پاش خۆی بە جێ هێشت.\nئێمە لەلەیەن خۆمانەوە پر بەدڵ سەرەخۆشی لە بنەماڵە وکەس وکاری کاک خالید و بە تایبەت لە دکتور لەیلا قادری و مامۆستا برایمی قادری دەکەین و خۆمان بە شەریکی خەم و پەژارەیان دەزانین.\nناوەندی راگەیاندنی کۆمەڵەی زەحمەتکێشانی کوردستان\n٤ی بەفرانباری ۱۳۹٨ی هەتاوی\n۲٥ی دسامبری ۲۰۱۹ی زایینی\n2019/12/25 /by عەتا\nhttps://www.komala.com/wp-content/uploads/2014/03/logo.png 0 0 عەتا https://www.komala.com/wp-content/uploads/2014/03/logo.png عەتا2019-12-25 19:12:522019-12-25 19:33:26کاک خالید قادری برای دکتور" لەیلا قادری" چیرۆکنووس له ژیان ماڵاوایی كرد\nبەرێوەچوونی پازدەهەمین کۆبوونەوەی ناوەندی هاوکاری حیزبەکانی کوردستانی ئێران... راگەیاندنی “ناوەندی ژنانی رۆژهەڵات”...


جۆڵ ڕیمیەی داهێنەر و چیرۆكی لەدایكبوونی مۆندیال\nدیارە بیرۆكەی دامەزراندنی یەكێتیی تۆپی پێی جیهانی تەنیا بەشێوەیەكی هەڕەمەكی لە دایك نەبوو، بەڵكو لە پێشتردا فاكتەر و ڕێ هەبوون تا بیر لەوە بكرێتەوە ڕێكخراوێكی سەرانسەری جیهانی بۆ یاریی تۆپی پێ دابمەزرێت. لە ناوەڕاستی سەدەی نۆزدە هەندێك یەكێتیی وەرزشی ناكامڵ لە دایك بووبوون، بەڵام بەو جۆرە نەبوون بتوانن وەك لایەنێكی یاسادانان و كۆكردنەوەی وڵاتان كار بكەن، بەڵام تا ئاستێك ئەو تیپ و هەڵبژاردانەی لە یارییەكانی ئۆڵۆمپیاد بەشداریان پێ دەكرا، وایكردبوو كاربەدەستانی تۆپی پێی وڵاتانی ئەوروپا زیاتر بیر لەوە بكەنەوە ڕێكخراوێكی وەرزشی تۆپی پێی سەربەخۆ دابمەزرێنن.\nهەروەها لەوكاتەدا هەڵبژاردەی وڵاتان لە شێوەی نمایش دەیانتوانی بەشداری یارییەكانی ئۆڵۆمپی بكەن، ئەمەش لە دوای جەنگی جیهانی یەكەمەوە گرنگی پێ دەدرا، بەڵام تیپەكان لە هەر ئاستێكدا بوونایە تەنیا مافیان وەك هەر یارییەكی تری ئۆڵۆمپیاد بوو، ئەوەش ڕێی خۆش كردبوو بیرۆكەی یەكێتیی تۆپی پێی جیهانی بێتە پێشەوە.\nهەرچەندە ئینگلیزەكان لەوكاتەدا وەك (مۆرانە) نەیاندەهێشت هیچ گرووپ و ڕێكخراوێك لە دایك ببێت، هەروەها ئەوان هەم لایەنی یاسادانان و هەمیش خولەكانیان لەوكاتەدا هیچ ڕكابەرێكی نەبوو، ئەم نەیارییەی ئینگلیز زۆر بیرۆكەی ڕزگاركردنی تۆپی پێی لە چوارچێوەی یارییەكانی ئۆڵۆمپی بە هەڵواسراوی هێشتبووەوە، كە سەرەتای پێشكەوتنی تۆپی پێ جیابوونەوە بوو لە خولەكانی ئۆڵۆمپی و بانگەوازكردن بۆ سەربەخۆبوون و هاندانی وڵاتان بۆ دروستكردنی هەڵبژادەی نیشتمانی. هەر ئەوەش بوو بە زوویی گەورەكانی ئەوروپا بە نهێنی كۆبوونەوە تا ڕێكخراوی فیفا دروست بكەن، هەرچەندە لە سەرەتادا ئینگلیز دژی بوو، بەڵام حەوت دەوڵەت یەكیان گرت بۆ پێكهێنانی.\nبەر لە ساڵی (1904) هەوڵی زۆر هەبوو یەكێتی نێودەوڵەتی بۆ تۆپی پێ دابمەزرێت، بە تایبەتی ئەو ڕۆڵەی سكرتێری یەكێتیی تۆپی پێی هۆڵەندا (كارل ئەنتۆن هێرشمان) هەیبوو تا پێوەندی نێوان وڵاتان نەپچڕێت، پاشان (ڕبێرت گۆڕانی) سكرتێری تۆپی پێی فڕەنسا هات و هەوڵەكانی خۆی خستەكار و نامەیەكی نووسی بۆ لێپرسراوانی یەكێتیی تۆپی پێی ئینگلتەرا بە مەبەستی كۆبوونەوە و دانیشتن لەگەڵیان، تا پێكەوە لەسەر بابەتی یەكێتییە جیهانییەكە قسە بكەن، لەو كاتەدا وڵاتانی: (فڕەنسا، بەلجیكا، هۆڵەندا، ئیسپانیا، سوید، سویسرا. دانیمارك) ئامادە بوون لەگەڵ (گۆران) دانیشن، بەڵام كاتێك ئینگلیز ڕەتیان كردەوە بەشداری بكەن، ئەوە گەیشتنە ئەو ئەنجامەی چیتر لەسەر ئینگلیزەكان ڕانەوەستن و گفتوگۆی دروستبوونی یەكێتیی تۆپی پێی جیهانی گرێی لێ درا و بەوە توانییان تەحەدایەكی گەورەی بەریتانییەكان بكەن.\nلە 1ـی ئایاری ساڵی (1904) هەردوو هەڵبژاردەی فڕەنسا و بەلجیكا بۆ یارییەكی دۆستانە لە برۆكسل بوون، ئەمەش دەرفەتی كردەوە (موهلینگاوسی) سكرتێری یەكێتیی تۆپی پێی بەلجیكا و هاوتا فڕەنسایییەكەی (ڕۆبێرت گۆران) لەمەڕ ڕەتكردنەوەی ئینگلیزەكان قسەی زیاتر بكەن، پاش ئەوە ڕێككەوتن وڵاتانی هاوپەیمانی خۆیان داوەتی پاریس بكەن بەمەبەستی لە دایكبوونی ڕێكخراوەكەیان.\nڕۆژی 21ـی ئایاری هەمان ساڵ، هەندێك لە نوێنەرانی یەكێتییە وەرزشییەكان بە نامە ئاگەدار كرانەوە و گەیشتنە بارەگەی یەكێتی فڕەنسا بۆ یارییە وەرزشییەكان لە پاریسی پایتەخت. لێرەوە گفتوگۆكان درێژەیان كێشا، بەڵام لە كۆتادا بەڵگەنامەیەكیان واژوو كرد و ڕێككەوتن لەسەر دامەزراندنی یەكێتیی تۆپی پێی جیهانی ناسراو بە (فیفا).\nئەو كەسانەی شەرەفی واژووكردنی گەورەترین ڕێكخراوی ئێستەی دنیایان پێ بڕا لەوكاتەدا، بریتبوون لە:\n1. ڕِۆبێرت گۆران و ئەندریە ئسپیر لە فڕەنسا.\n2. لویس موهلینگاوس و ماكس كاهان لە بەلجیكا\n3. لودفیگ سیلۆف لە دانیمارك.\n4.كارل ئەنتۆن هیرشمان لە هۆڵەندا.\n5. فیكتۆر شنایدەر لە سویسرا .\n6. كارل بادرۆس لە ئیسپانیا.\n7. لۆدفیگ سیلۆڤ، كە لە بری وڵاتی سوید واژووی كرد.\nلەوكاتەی دەستەی دامەزرێنەرانی فیفا یەكەم دانیشتنی خۆیان ئەنجام دا بەسەرپێی هەندێك یاسای گرنگییان بۆ بەڕێوەبردنی فیفا دانا، دواتر ئەوەبوو بە بناغەی یەكێتییە وەرزشییەكە، هەروەها چەند خاڵێكیان تایبەت كرد بەو وڵاتانەی دەیانویست ببن بە ئەندامی نوێ، بەڵام ڕێككەوتنەكە هێندە قورس نەبوو وڵاتان نەتوانن پێوەی پابەند بن، بەڵكو زیاتر ڕێی خۆش دەكرد هەموو لایەك بیر لەوە بكەنەوە یەكێتیی تۆپی پێ دابمەزرێنن و پێوەندی بكەن بە ڕێكخراوە جیهانییەكەوە لە پاریس.\nیاساكان بریتیبوون لە:\n1. مافی فیفایە ڕێ بگرێت، یا ڕێ بدات لە ئەنجامدانی یاریی لە نێوان یەكێتییە نیشتمانییە جیاوازەكاندا، یان یاریكەر بێبەش بكات و نەهێڵت یاریی بۆ تیپەكەی بكات، ئەگەرچی بەشێوەیەكی كاتیش بێت، تا بەر بە توندوتیژی بگیرێت و هەموو لایەك لەوە تێبگەن كە ئێستە لەژێر چاودێری و كۆنتڕۆڵی ڕێكخراوێكی وەرزشیدان.\n2. ئەندامەكانی پێوەست كرد بە پابەندبوون بە ڕێساكانی تۆپی پێی (فیفا) ئەوەی ڕێككەوتبوون لەسەری.\n3. هەر یەكێتییەك دەبوو بڕی (50) فڕانكی فڕەنسایی بدات وەك بە فەرمی بەشداربوون لە یەكێتییەكە و مافی یەكێتییەكە بوو ڕێی پێ بدات یان رەتی بكاتەوە لە ئەنجامدانی پێشبڕكێی نێودەوڵەتی، تا وەرگرتنی ڕەزامەندی پێشوەخت لەسەر ناوی پێشبڕكێیەكە و ڕێكخستنی خولەكە، ئەمەش وای دەكرد ئەو خولانەی پێشتر بۆ هەڵبژاردەكان دەكرایەوە هیچ یاسایی نەبێت و كەس بڕوای پێ نەدەكرد.\n4. ئەندامانی كۆبوونەوەكەی (فیفا) ڕۆژی 1ـی ئەیلوولی ساڵی (1904)یان وەك یەكەم ڕۆژ دیاری كرد بۆ كاركردن بەپێی ئەو پێڕەوە و چیتر ئەوانەی ئەندام بوون بۆیان نەبوو بە یاسا كۆنەكانی تۆپی پێ كار بكەن.\nلە 23ـی ئایاری ساڵی (1904) دامەزرێنەرانی یەكێتییەكە بۆ یەكەمجار كۆ بوونەوە بە مەبەستی پێكهێنانی ئەنجوومەنێكی وەرزشی، تا لە ڕِێیەوە سەرۆكێك بۆ یەكێتییەكە هەڵبژێرن و گەورەیی ڕێكخراوەكە لەو هەنگاوەدا دەربكەوێت، پاشان بۆ یەكەمجار ڕۆژنامەنووسی فڕەنسی (ڕۆبێرت گۆران كارلی) بە سەرۆكی (فیفا) هاتە هەڵبژاردن و هەریەكە لە (ڤیكتۆر شنایدەر و كارل ئەنتول هێرشمان) دوو جێگری سەرۆك بوون، هەروەها (لویس موهلینگاوس)ـی هۆڵندی بە سكرتێری یەكێتییەكە و (لودفیگ سیلۆڤ) هاوكاری بوو.\nڕاستە لە سەرەتادا گرفت و ئاستەنگی زۆر هاتە پێش سەرانی ڕێكخراوەكە، بەڵام ئەوان پشوودرێژ بوون و بڕوایان وابوو هێشتا لەلایەن وڵاتانەوە بەشێوەیەكی فەرمی ددانیان پێدا نەنراوە، بەڵام هەر دڵیان بە مەرەكەبی سەر كاغەزەكە خۆش بوو، دواتر بۆ ئەوەی بەڕەسمی ددان بە یەكێتییەكەدا بنرێت بڕیاریان دا یەكێتییەكانی تۆپی پێی نیشتمانی وڵاتانی تری بۆ بانگهێشت بكەن، راستییەكەی ئەمە یەكەم هەنگاوی سەركەوتنەكانی یەكێتیی تۆپی پێی نێودەوڵەتی بوو.\nلە 14ـی نیسانی ساڵی (1905) لیژنەی راپەڕاندن بانگهێشتی ڕەسمی ئاراستەی یەكێتیی نیشتمانی وەرزشی وڵاتان كرد (ئیدوارد دی لافیلی)ـی بەلجیكی بووە یەكەم ئەندامی(شەرەف) لە یەكێتییەكە، پاشان لە 10ـی حوزەیرانی هەمان ساڵ، لە كۆنگرەی دووەمیدا كە لە پاریس بەڕێوە چوو، یەكێتییەكە ڕەزامەندی نواند لەسەر وەرگرتنی هەریەك لە وڵاتانی (ئەڵمانیا و نەمسا و ئیتالیا و مەجەر)، بۆیە دووبارە گفتوگۆ كرا لەبارەی ئەنجامدانی پێشبڕكێی تۆپی پێ بەسەرپەرشتی (فیفا)، هەندێكیان پێشنیاریان كرد پێشبڕكێی نێودەوڵەتی لەسەر ئاستی هەڵبژاردەی وڵاتان بێت، یاخۆ لەسەر ئاستی یانەكان ئەنجام بدرێت و سویسرا میوانداری خولی نیوەی كۆتا و خولی كۆتای پاڵەوانێتییەكە بكات. لە ساڵی (1906) سویسرا لە ڕێی جێگری سەرۆكی فیفاوە (فیكتۆر شنایدەر) بەڵێنی دا جامی پاڵەوانێتییەكە دابین بكات، بەڵام ئەم هەوڵە شكستی خوارد، بەهۆی پاساوهێنانەوەی زۆرینەی وڵاتان بە هۆكاری كەمدەرامەتی.\nهەر لەو ماوەیەدا (ڕۆبێرت گۆران) دەستی لە كار كێشایەوە و (فیكتۆر شنایدەری) جێگری بەشێوەیەكی كاتی شوێنەكەی گرتەوە و (ئەندریە ئسپیر) هاوكاری دەكرد. لە ساڵی (1906) لە شاری (بێرن) كۆبوونەوەیەكی تریان گرێ دا بۆ دانانی كەسێك بۆ سەرۆك لەبری (گۆران) هەموویان كۆك بوون لەسەر دانانی (دانیل بیرلی ولفول)ـی ئینگلیزی وەك سەرۆكی نوێی (فیفا)، چونكە شارەزایی زۆری هەبوو لە یاساكانی تۆپی پێ، لە هەمان كاتدا پێوەندییەكانی نێوان (فیفا) و ئینگلتەرا باش بووبوون، ئەوە بەهۆی ئەوەی ئینگلتەرا پێوەندی بكات بە (فیفا)وە و بوو بە ئەندام.\nبەڵام بیرۆكەی پێشبڕكێی نێودەوڵەتی هەروا بە هەڵواسراوی مایەوە تا خولی یارییە ئۆڵۆمپییەكان كە لە ساڵی (1908) لە لەندەن بەڕێوە چوو، هەروەها تا ئەوكاتە تۆپی پێ بەشێوەی پێشبڕكێ ئەنجام نەدەدرا، بەڵكو لە شێوەی نمایشدا بوو، هەرچەندە پیشەگەریی و وەرزشدۆستی یاریی تۆپی پێ گرفتی گەورە بوون لەوكاتەدا، بەڵام ئینگلتەرا هەردوو خولەكەی بردەوە.\nلە 1ـی ئاداری ساڵی (1921) پارێزەر (جۆل ڕیمیە)ـی تەمەن (48) ساڵ وەك سەرۆك هاتە هەڵبژاردن و بوو بە سێیەم سەرۆكی (فیفا). لەوكاتەدا (20) وڵات ئەندام بوون لە ڕێكخراوەكە، سەركەوتنی خولی ئۆڵۆمپی پاریس كە (24) هەڵبژاردەی تۆپی پێ بەشدارییان تێدا كرد، پاڵی بە (فیفا)وە نا بۆ پەلەكردن لە ڕێكخستنی پاڵەوانێتییەكی جیهانیی تۆپی پێ، بەتایبەت كە بارودۆخ گونجاو بوو لە ڕووی نێودەوڵەتییەوە.\nلە كۆبوونەوەیەكی تردا كە لە 28ـی ئایاری ساڵی (1928) لە ئەمستردام بەڕێوە چوو، (فیفا) بڕیاری دا پاڵەوانێتی جامی جیهانی تۆپی پێ ئەنجام بدات، لیژنەی تایبەت بە داڕشتنی یاسا و ڕێسای پاڵەوانێتییەكە پێكهێنرا. هەریەك لە (مەجەر و ئیتالیا و هۆڵەندا و سوید و ئیسپانیا) ئامادەیی خۆیان نیشان دا بۆ میوانداریكردنی پاڵەوانێتییەكە. هەندێكیان پێیان وابوو هەنگاوی دروست ئەوەیە لە (ئۆرۆگوای)یەوە دەست پێ بكرێت. لەبەر چەند هۆكارێك لەوانە:\n1. ئۆرۆگوای هەردوو خولی ئۆڵۆمپی ساڵی (24،28) بەدوای یەكدا بردبووەوە.\n2. ساڵی (1930) هاوكات بوو لەگەڵ یادی (100) ساڵەی سەربەخۆیی وڵاتی(ئۆرۆگوای) لە دەست ئیسپانییەكان.\nلە كۆتادا یەكێتیی تۆپی پێی جیهانی بە سەرۆكایەتیی پارێزەر (جول ڕیمیە) سەرۆكی ئەوكاتەی فیفا بڕیاریان دا پاڵەوانێتییەكە بە ئەنجام بگەیەنن، هەروەها ئۆرۆگوای دەستنیشان كرا خولی یەكەم رێك بخات، بەڵام ئینگلتەرا و پارچەكانی لەگەڵ چەند وڵاتێكی تر، دژی بیرۆكەی دروستبوونی جامی جیهانی بوون. ئینگلتەرا بە بیانووی ئەوەی كە خۆی بە خاوەنی یاریی تۆپی پێ دەزانی و بەرگری لە یاریی ئارەزوومەندانە دەكرد، بەڵام سەرەنجام ڕیمییە و هاوڕێكانی بە كەشتی (كۆند فێردی) بەرەو ئۆرۆگوای چوون و یەكەم پاڵەوانێتی مۆندیال لە دایك بوو.\nلەو مۆندیالەدا (13) هەڵبژاردە بەشدار بوون و تیپی ئۆرۆگوای یەكەم ناسناوی خولەكەی بردەوە، هەروەها یەكەم یاریی ئەم پاڵەوانێتییە لە نێوان هەردوو هەڵبژاردەی مەكسیك و فڕەنسادا بوو، كە ئۆرۆگوای وەك ڕێزێك بۆ ڕیمییەی فڕەنسی لەو مافەی خۆیان خۆش بوون و ئەو شەرەفەیان بە وڵاتی ناپلیۆن بەخشی تا یەكەم پەتی پاڵەوانێتییەكە ئەوان بیپچڕێنن.


فێرخوازانى ئەندازیارى شارستانى لە شووشەیی خواردنەوە گازییەکان جێگرەوەیەک بۆ چیمەنتۆ دروست دەکەن - Cihan University -Erbil\nفێرخوازانى ئەندازیارى شارستانى لە شووشەیی خواردنەوە گازییەکان جێگرەوەیەک بۆ چیمەنتۆ دروست دەکەن\nDate ئازار 7, 2022\nگروپێک لە فێرخوازانى بەشى ئەندازیارى شارستانى لە زانکۆى جیهان-هەولێر لە میانەى جێبەجێکردنى پڕۆژەیەکدا کاردەکەن بۆ بەکارهێنانى شووشەى خواردنەوە گازییە بەکارهاتوەکان وەک جێگرەیەک بۆ چیمەنتۆ بۆ دروستکردنی کۆنکریت.\nگرنگیی ئەم پڕۆژەیە، کە بریتیە لە دووبارە بەکارهێنانەوە شووشەى خواردنەوە گازییە بۆ و پاراستنی دارەکان و کەمکردنەوەی فڕێدانی پاشەڕۆ و پاراستنی سامانە سروشتییەکان و ڕۆڵى گرنگى دەبێ، بەتایبەت لە پاراستن و پاکڕاگرتنى ژینگە و، ڕێگەگرتن لە کەمکردنەوەى ڕوبەڕى سەوزایی.\nپرۆسەی دووبارە بەکارهێنانەوە، دەتوانرێ چەندین کەرەستەیەکى جیاواز لەخۆبگرێت وەک ئاسن و پۆڵا و شوشە و قوتوی ئەلەمنیۆم و دار و کاغەز و کەرەستەکانی تر کە کەڵەکەبوونی مەترسی بۆ سەر ژینگە دروست دەکات، پڕۆژەی دووبارە بەکارهێنانەوەى شووشە وەک مادەیەکی چیمەنتۆی جێگرەوە بەکۆمەڵێک هەنگاوى زانستى لەلایەن ئەو فێرخوازانەوە جێبەجێکراوە، ئەوانیش بریتین لە کۆکردنەوەى شوشە، شکاندنیان بەهۆى ئامێرێکى تایبەت وەک ئەوەى لە وێنەکەدا دیارە، پاشان بەرهەمهێنانى چیمەنتۆ، ئەم پڕۆسەیە جگە لە سوودە ژینگەیەکەى لەهەمانکاتدا لە ڕووى دارایشەوە سوودى زۆرى هەیە، چونکە تێچوى کەمە.\nفێرخوازانى ڕاگەیاندن ئاشنای کاروبارەکانى پاڕلەمانى کوردستان لە بوارى ڕاگەیاندن دەکرێن\nفێرخوازانى ئەندازیارى شارستانى تاقیکردنەوەى لێدانى شمیت بۆ ڕوکارە کۆنکریتیەکان دەکەن\n26 نیسان, 2022


گورزی کوشندە لە ۲۰ گرووپی تەکفیری و داعشی لە کوردستان - Mehr News Agency\nAP ١٣٩٨ Farvardin ٢٨ ١٤:٢٤\nNews Code 26091\nبە ڕاپۆرتی ئاژانسی هەواڵی مێهر، بەرپرسی گشتی ئیتلاعاتی کوردستان لە کۆنفڕانسێکی ڕۆژنامەوانیدا بە ئیدانە کردنی بڕیاری ئەمریکا بۆ بە تیرۆریست ناوبردنی سوپای پاسداران، زیادی کرد: سوپا بنەمایەکی سەرەکیە بۆ دابین کردنی ئاسایشی وڵات و دوژمن بۆ بەرەنگاریی لەگەڵ توانستەکانی سوپا ئەم کارەی کردووە.\nئەو هەروەها بە ئاماژە بە ستراتێژییەکانی وەزارەتی ئیتلاعات لە ئێران رایگەیاند: باشترین و گرینگترین سەرمایەی ئەم دەزگا متمانەی خەڵکە و بێ گومان هەموو کارەکان و ئۆپراسیۆنەکانی ئەم وەزارەتە لە چوارچێوەی شەرع، یاسا و ئەخلاق ئەنجام دەدرێت.\nراشیگەیاند: هەوڵ بۆ پەرەدان بە بەرهەم هێنانی نەتەوەیی و ئابووری بە ئامانجی کەم کردنەوەی هەژاری لە دیکەی پلانە گرینگەکانی وەزارەتی ئیتلاعاتە.\nئاماژەشی بە هەڕەشە ئەمنییەکانی سەر ئێران لەوانە هەڕەشەکانی سەر پارێزگای کوردستان کرد و وتی: پێکهاتنی گرووپی تیرۆریستی داعش و پیلان داڕشتنەکانیان نیشانەی پلانی دوژمنە بۆ بەرەنگاریی لەگەڵ نیزامی کۆماری ئیسلامی ئێران.\nبەرپرسی گشتی ئیتلاعاتی کوردستان وتی: گرووپی تیرۆریستی داعش کۆماری ئیسلامی ئێران بە دوژمنی ژمارە یەکی خۆی دەزانێ و ئەمە نیشان دەدات کە چەوسێنەریی جیهانی لەم بوارەدا پیلانی جیدی پێبووە.\nباسی لە پیلانە بێ کۆتاییەکانی دوژمن لە سنوورەکانی کوردستان کرد و وتی: ئەمرۆکە دەزگا هەواڵگرییەکانی وڵاتانی ڕۆژاوایی لە نزیکی سنوورەکانی ئێران چالاکی دەکەن و ئێمە بەردەوام ڕەسەدی کارەکانیان دەکەین و هەر جۆرە داپەڕێکیان دژی ئاسایشی نەتەوەیی پووچەڵ دەکەینەوە و هەندێ جاریش دژیان ئۆپراسیۆنمان هەیە.\nئەوەشی راگەیاند کە ساڵی رابردوو لە پرسە ئەمنییەکاندا لە پارێزگای کوردستان سەرکەوتوو بووین و هەموو پیلانە ئەمنییەکانی دوژمنەکان پووچەڵ کرایەوە و گورزی کوشندە لە ۲۰ گرووپی تەکفیری و بە تایبەت داعشی درا و زیاتر لە ۱۰۰ کەس دەستگیر کران و بە ڕێژەیەکی زۆر چەک و تەقەمەنی دەستی بەسەردا گیرا.\nلەبارەی شەهید کردنی شۆفێرێکی ئامبۆلانس لە ڕێگای سنە بۆ کامیارانیشەوە وتی: ئەو کارە لە لایەن گرووپێکی سەر بە تیرۆریستانی پژاک ئەنجام دراوە کە سەرجەمیان دەستگیر و ڕەوانەی بەردەم دادگە کران.\nئەوەشی ئاشکرا کرد کە زیاتر لە ۵ شانەی سەر بە گرووپە تیرۆریستییە دژە شۆڕشەکان لە ئێران تێکشکێندراون و بە هاوکاری خەڵک ساڵی ڕابردوو ڕێگری کراوە لە هەڵخڵەتان و تەڤل بوونی دەیان گەنجی پارێزگای کوردستان بە گرووپە تیرۆریستیەکان.\nسەبارەت بە قاچاخی کاڵاش لە پارێزگای کوردستان بەرپرسی ئیتلاعات وتی: ساڵی رابردوو ۱۰ گرووپی گەورەی قاچاخ لە کوردستان ناسێندراونەتەوە و تێکشکێندراون.


ڕێژیمی ئێران دەستێوەردانەکانی لە عێراق درێژە پێدەدات\n12:15 - 13 سەرماوەز 2719\nکوردستان میدیا: فەرماندەی لقی قودسی سپای تێرۆریستی پاسدارانی ڕێژیمی ئێران بەمەبەستی دەستێوەردان لە هەڵبژاردنی سەرۆکوەزیرانی داهاتووی عێراق، سەردانی ئەو وڵاتەی کردووە.\nبەپێی ڕاپۆرتی هەواڵدەریی فەرانسە، پاسداری تێرۆریست، ''قاسم سلێمانی''، فەرماندەی لقی قودسی سپای تێرۆریستی پاسداران، بۆ دەستێوەردان و ئاراستەدانی حیزبە سیاسییەکان بۆ هەڵبژاردنی سەرۆکوەزیرانی داهاتووی عێراق، سەردانی بەغدای کردووە.\n''محەممەد کەوسەرانی'' نوێنەری گرووپی تێرۆریستی حیزبوڵڵا لە عێراق یەکێک لە هاوڕێیانی قاسم سلێمانی بۆ ڕاکیشانی حیزبە سیاسییەکانی عێراق بە تایبەت شیعەکان بۆ پشتیوانی لە بەربژێرانی سەر بە ڕێژیمی ئێران بووە.\nڕێژیمی ئیسلامیی ئێران لە هەوڵدایە بە دەستێوەردان لە هەڵبژاردنی سەرۆکوەزیرانی داهاتووی عێراقدا، بەربژێری دەستنیشانکراوی خۆی بە دەسەڵات بگەیێنێت هەتا درێژە بە هەوڵە تێکدەرانەکانی خۆی لە ناوچەکەدا بدات.\nدەستێوەردانەکانی ڕێژیمی ئیسلامیی ئێران لە کاروباری عێراق، ڕق و کینەی خەڵکی عێراقی لێکەوتەوە و خەڵکی ناڕازی عێراق بە سوتاندنی کوونسولخانەی ڕێژیمی ئێران لە شاری نەجەف و دانی دروشم دژی ڕێژیمی ئێران بێزاریی خۆیان لە دەستێوەردانەکانی ئەو ڕێژیمە دەربڕی.


کچە گەیمەرێکی کورد: حەیایی عایلەکەمیان بردووە و واز لە کورد دەهێنم – تۆڕی میدیایی خەڵک\n2020/08/12 - 4:12 PM\nڕاگەیاندکار و ئەکتەری سوری مزنە ئەتڕەش لە ماڵی هەڵکەوت زاهیر دەعوەت بووە و ئاماژەی بەوەداوە کە بەیەکەوە کار دەکەن.\nموزنە ڕایگەیاندووە کە سەرقاڵی پرۆژەیەکی هاوبەشن و دەبێتە سوپڕایزێک بۆ بینەران، بەڵام ئەو هیچ زانیاری دیکەی لەسەر کارەکە ئاشکرا نەکردووە.\nڕاگەیاندکار و ئەکتەری سوری مزنە ئەتڕەش لە ساڵی ١٩٨٧ لە دیمەشق لەدایک بووە و کچی نوسەری سوری بەناوبانگ مەمدوح ئەتڕەشە.\nمزنە لە گەڵ هەڵکەوت زاهیر کاردەکات\nPosted by Xelk Xezan on Wednesday, August 12, 2020\n2020/08/11 - 8:29 PM\nگەنجێکی کورد بەناوی (مەسعود مەساری) بەهۆی قسەکردنی لەگەڵ کچانی بیانی و بڵاوکردنەوەی لە پەخشی ڕاستەوخۆ، بۆتە جێی باسی تۆڕە کۆمەڵایەتیەکان.\nمەسعود مەساری لەڕێگەی پرۆگرامی ome tv ڤیدۆ دەکاتەوە و لەگەڵ کچانی بیانی قسەدەکات و لە سۆشیالمیدیا بەلایڤ بڵاویان دەکاتەوە، ئێستاش بینەرێکی زۆری هەیە و بە دەیان هەزار گەنج بەدیار ڤیدیۆکانیەوە دادەنیشن.\nئەمەش لەکاتێکدایە کە هەر ماوەیەو لەسۆشیال میدیا کەسایەتیەک بینەری هەیە و دەبێتە جێگای سەرنجی خەڵک.


یەكی ئایار رۆژی خەباتی كرێكارانە دژ بە سیستەمی سەرمایەداری و خەبات بۆ کۆمەڵگایەکی ئەلتەرناتیڤ\nیەكی ئایار رۆژی هاوخەباتی‌و هاتنە مەیدانی بەرینی كرێكارانە لە پێناو ژیانێكی باشترو گەیشتن بە خواست‌و ئاواتەكانیان. یەكی ئایار تەنها یادكردنەوەی رۆژێكی دیاریكراو نیە، بەڵكو ئەو مێژووە بووە بە چاوگی خەباتێكی دەیان ساڵە‌و هێنانەدی دەسكەوتێكی زۆر بۆ چینی كرێكارو تەواوی بەشمەینەتانی كۆمەڵگا.\nئەگەرچی رۆژانە لەهەر سوچێكی ئەم جیهانە بڕوانی مانگرتن و ناڕەزایی كرێكار دژ بەناعەدالەتی‌و چەوسانەوەی سەرمایەداری بوونی هەیە، بەڵام مانگرتن‌و خرۆشانەكانی یەكی ئایار دەنگێكی یەكگرتوو و بەهێزەو پیشاندانی نمایشی یەكێتی چینی كرێكارە.\nپەیامەكانی ئایار ئەوە دەسەلمێنن كە بۆرژوازی لە هەموو چركە ساتێكدا لەبۆسەدایە بۆ تێكشكاندنی ئیرادەی كرێكاران‌و لە پیلاندایە بۆ سەندنەوەی ماف‌و دەسكەوتەكان كە كرێكاران بە دەستیان هێناوە. بۆیە لە هەر وڵاتێكدا كە قەیرانێكی ئابووری دروست دەبێت، سەرمایەداری بۆ تێپەڕاندنی ئەو قەیرانە زۆربەی قورساییەكان دەخاتە سەر شانی كرێكاران‌و زەحمەتكێشانی كۆمەڵگا. بۆیە گرنگە كرێكاران بەهۆشیاری چینایەتی خۆیان نەك رێگا نەدەن دەسكەوتەكانیان كەمبكرێتەوە، بەڵكو ئاستی داخوازییەكانیان ببەنەسەر.\nئەمڕۆ لەهەرێمی كوردستاندا قەیرانێكی ئابووری دروستكراو كە دەرهاوێشتەی كێشە سیاسییەكانە بەرۆكی خەڵكی گرتووە، حكومەت بۆ خاڵیكردنەوەی شانی خۆی تەواوی قورساییەكەی خستۆتە سەر شانی خەڵكی ئەم هەرێمە بەگشتی و کرێکاران بەتایبەتی. راگرتنی پرۆژەكان‌و داخستنی یەك لە دوای یەكی كارگەكان‌و كەمكردنەوەی مووچە بۆ ئاستی نیوەو خوارتر‌و نەدانی لەكاتی خۆشیدا هەم بێكارییەكی زۆری بەشوێن خۆیدا هێناوە‌و هەم كاروكاسبی بازاڕیشی تەواو كەمكردۆتەوە. بێگومان لە وەها دۆخێكدا كە بێكارسازی بە شێوەیەكی فراوان لە ئارادا بێت، هەم ئاستی كرێ دێتە خوارەوەو هەم ئاستی داخوازییەكان، وە سەلامەتی شوێنی كاریش چیتر نابێتە مەرج، وەك لە راپۆرتێكدا ئاماژەی پێدراوە لە ماوەی پێنج ساڵی رابردوودا لە هەرێمی كوردستان (200) كرێكار بە هۆی نا سەلامەتی شوێنی كارەوە گیانیان لە دەست داوە.\nئەزموونی چەند ساڵەی دەسەڵاتدارێتی هەرێم‌و كاركردی ساڵانی پێشووی ئۆپۆزسیۆنی ناو پەرلەمان نیشانیاندا هیچ لەهەگبەكانیادا نیە بۆ باشتركردنی ژیانی خەڵكی كوردستان بە تایبەت كرێكاران و پلان و نەخشە لیبراڵیەکان ئێستاشیان دیسانەوە ئایندەو ئاسۆیەکی ترسناک و دژەکرێکاری دەخەنەڕوو. هەر بۆیە كرێكاران تەنها لە رێگای هێزی خۆیان‌و هاوخەباتی لەگەڵ خەڵكانی ناڕازی دژ بە سیستەم دەتوانن ماف‌و دەسكەوتەكانیان دەستەبەر كەن.\nئێمە وەك یەكێتی كۆمۆنیستەكان لەعێراق وێڕای پیرۆزبایی گەرممان لە تەواوی كرێكارانی كوردستان‌و عێراق‌و تەواوی جیهان، هاوكات ئەو بەبیردێنینەوە كە كرێكاران لە سایەی سیستەمی سەرمایەداریدا هەمیشە ژیانیان لە مەترسیدایەو دەسكەوتەكانیان لەبەردەم هەڕەشەی لێسەندنەوەدایە، بۆیە پێویستە ئاسۆی سیاسیان روون بێت‌و هیچ خۆشباوەڕییەك بەم سیستەمەو ئەو هێزانەی لە‌و سەرچاوەیە ئاو دەخۆنەوە جیهانبیینیان نەشێوێنن. چونكە ئەم سیستەمە نەك تەنها بۆ چینی كرێكار ، بەڵكو بۆ تەواوی مرۆڤایەتی مایەی بەشمەینەتی‌و خوڵقاندنی كارەساتە. هەروەها پەیامی ئەم سیستەمەو دەسەڵاتدارانی هەرێمی کوردستان کە بەهۆی قۆرخکاری و سەپاندنی ستەم و چەوسانەوە بوون بە بزنسمان وگەورە میلیاردێری جیهان، بۆ چینی کرێکاری کوردستان تەنها چەوسانەوەی زیاترو سەرکوت و بێمافی زیاترە. ئەمەش وادەخوازێ کەبەرەیەکی دژو خاوەن بەدیل پێکبێ بۆ پووچەڵکردنەوەی ئەو پەیامەو لەنێوبردنی سیستمی سەرمایەداری و دامەزراندنی کۆمەڵگایەکی ئەلتەرناتیڤ لەکوردستاندا کەبەدەر بێ لەستەم وچەوسانەوەی چینایەتی.\nبژی یەكی ئایار رۆژی هاوخەباتی چینی كرێكار\nیەکی ئایاری ٢٠١٧


شیردانی مه‌مکی دایک بۆ ساوا؛ چ شتێک پێویسته هه‌موو دایکێک بیزانێت؟\nفێربوونی چۆنیه‌تی شیردانی ساوا هونه‌ره، پێویستی به هه‌وڵدان هه‌یه، لێره چه‌ند ئامۆژگاریه‌ک ده‌خرێته ڕوو.\nتۆ ده‌زانی که شیری مه‌مکی دایک چه‌ند به سووده، شیری مه‌مکی دایک خۆراکی هاوسانگه‌ی ته‌واوی تێدایه بۆ ساوایه‌که‌ت، ئاسانتره له شیری قووتوو بۆ هه‌رسکردن، هه‌روه‌ها دژه ته‌نی ناو شیری مه‌مکی دایک یارمه‌تی سیسته‌می به‌رگری له‌شی ساوا ده‌دات دژی نه‌خۆشی، هه‌روه‌ها له‌وانه شیردانی مه‌مکی دایک ببێته هێنانه خواره‌وه‌ی کێشی دایک پاش له‌دایک بوونی ساوا.\nبه‌ڵام شیردانی مه‌مکی دایک هه‌رده‌م ئاسان نیه، پێویستی به مه‌شق و ئارامی هه‌یه زیاتر له‌وه‌ی که بیرت بۆی ده‌چێت. لێره چه‌ند ئامۆژگاریه‌ک ده‌خرێته ڕوو بۆ ده‌ستپێکێکی باش.\nداوای یارمه‌تی بکه، یه‌کسه‌ر!\nخوێندنه‌وه له‌باره‌ی شیردانی مه‌مکی دایک شتێکه وه کردنی به‌خودی خۆت شتێکی تره. چه‌ند جاری یه‌که‌می شیردانی مه‌مکت بۆ ساوایه‌که‌ت دوای له‌دایکبوونی ساوایه‌که‌ت، دوای یارمه‌تی بکه. له سیسته‌ری نه‌خۆشخانه، یاخود پزیشکی، ده‌توانن یارمه‌تیت بده‌ن که چۆن ساوایه‌که‌ت دابنێی و هه‌روه‌ها ده‌توانن دیاری بکه که شیرپێدانه‌که‌ت دروسته یان نا. فێربوونی ته‌کنیکی شیردانی مه‌مک له‌سه‌رتادا یارمه‌تییت ده‌دات بۆ دووربوون له کێشه له دوایی.\nزۆر شیر بده ساوایه‌که‌ت\nبۆ چه‌ند هه‌فته‌ی یه‌که‌م، زۆربه‌ی ساوایه‌کان هه‌موو 2-3 کاتژمێرێک شیری مه‌مکی دایک وه‌رده‌گرن. ئه‌مه زۆره! به‌ڵام زۆرپێدانی شیری مه‌مکت به ساوایه‌که‌ت یارمه‌تی دروست کردنی شیر ده‌دات له مه‌مک. هه‌روه‌ها هه‌رچه‌نده زوو زوو شیر بده‌ی به ساوایه‌که‌ت که‌متر دووچاری گریانی ساوایه‌که‌ت ده‌بیته‌وه. سه‌یری نیشانه‌کانی برسیه‌تی بکه ، وه‌ک؛ خۆ ڕاکشان، جوڵان، مژینی په‌نجه و جولانه‌وه‌ی لێو، دوایش گریان.\nبه ڕه‌حه‌تی دانیشه\nخۆت به‌ره‌و پێش مه‌چه‌مێنه‌وه یاخود خۆت بخه‌یته سه‌ر ساوایه‌که‌ت تاکو مه‌مکت بگاته ساوایه‌که‌ت. له جیاتی ئه‌مه ساوایه‌که‌ت له باواش بگره نزیک له مه‌مکه‌کانت. له‌سه‌ر کورسیه‌ک دانیشه که باسک و پشته‌کی باشی هه‌بێت. ئه‌گه‌ر پێویستی کرد خۆت جێگیر بکه به بالیف. یاخود له‌سه‌ر ته‌نیش ڕابکشێ و ساوایه‌که‌شت له ته‌نیشتت دابنێ و ڕووی له تۆ بێت.\nکاتێک ته‌واو خۆت جێگیر کرد، گۆی مه‌مکت به لێوی خواره‌وه‌ی ساوایه‌که‌ت دابخشێنه، دڵنیابه که ساوایه‌کت ده‌می کراوه‌یه به فراوانی و به‌شێکی ڕه‌شاتی گۆوی مه‌مکتی وه‌رگرتیه. پێویسته گۆوی مه‌مکت ته‌واو له پشته‌وه‌ی ده‌می ساوایه‌که‌ت بێت، هه‌روه‌ها زمانی ساوایه‌که‌ت ده‌بێت جووت بێت له‌گه‌ڵ به‌شی بنه‌وه‌ی مه‌مکت. گوێ له ئاوازی مژین و شێوازی قووتدان ڕابگره.\nئه‌گه‌ر ویستت مه‌مه‌ک له ده‌می ساوایه‌که‌ت ده‌ربهێنی، یه‌که‌م شت پێویسته هێزی مژینه‌که لاببه‌ی ئه‌ویش به خستنی په‌نجه‌یه‌ک بۆ یه‌کێک له زاویه‌کانی ده‌می ساوایه‌که‌ت.\nوابکه ساوایه‌که‌ت ڕه‌وتێک دابنێت\nوابکه ساوایه‌که‌ت به‌ته‌واوی مه‌مه‌کی یه‌که‌مت بمژێت، تاکو مه‌مه‌که‌که‌ت نه‌رم ده‌بێت (به‌تاڵ) به نزیکه‌یی 15 خوله‌ک. پاشان هه‌وڵ بده قرپ به ساوایه‌که‌ت بهێنیه‌وه (بۆ ده‌رچوونی غازات له زگی ساوایه‌که‌ت) پاشان مه‌مکی دووه‌مت بده به ساوایه‌که‌ت (ئه‌گه‌ر ساوایه‌ک هێشتا برسی بوو)، ئه‌گه‌ر نا مه‌مه‌کی دووه‌مت له دانیشتنێکی تر بده به ساوایه‌که‌ت. ئه‌گه‌ر ساوایه‌کت ته‌نها شیری یه‌ک مه‌مکی خوارد له چه‌ند هه‌فته‌ی یه‌که‌می دوای له دایک بوون، ئه‌وا بۆ پاراستی سه‌رچاوه‌ی شیری مه‌مه‌مکه‌که‌ی ترت، په‌مپی بده بۆ لابردنی ئه‌و په‌ستانه‌ی که شیره‌که دروستی کردوه له‌ناو مه‌مکت.\nپێوانه‌ی مژین بکه\nکاتێک ساوایه‌کت مه‌مکت ده‌مژێت به سه‌رکه‌وتووی، تۆ هه‌ست به ڕاکێشانێکی هێمنی مه‌مکه‌کانت ده‌که‌ی، نه‌ک هه‌ست کردن به گه‌ز لێدان له مه‌مک یاخود نوقرچان. مه‌مه‌که‌کانت تونده و پڕه پێش شیردان، وه نه‌رم و به‌تاڵه دوای شیردان. سه‌یری زیاد بوونی کێشی ساوایه‌که‌ت بکه، وه ده 6-8 حفاضة ته‌ڕ بکات و رازیش بێت له نێوان شیرپێدانه‌کان. پیسایی ساوایه‌که‌ت زه‌رد و شل ده‌بێت.\nئاگاداری کۆی مه‌مکه‌کانت به\nدوای هه‌ر شیرپیدانێک، ده‌توانیت واز له شیری سه‌ر گۆی مه‌مه‌که‌کانت بهێنی به شێوه‌یه‌کی سروشتی ووشک ببێته‌وه. ئه‌گه‌ر تۆ خێرا بووی، ئه‌و کات ده‌توانی به پارچه په‌ڕۆیه‌ک ووشکی بکه‌یه‌وه. بۆ ووشک ڕاگرتنی مه‌مکه‌کانت له نێوان شیرپێدانه‌کان، باشتره زوو زوو مه‌مکدان بگۆڕه.\nکاتێک خۆت ده‌شۆی، گۆی مه‌مکه‌کانت به دوو بپارێزه له سابوون و شامپۆ و هه‌موو جۆره پاکژکه‌ره‌وه‌یه‌ک. ئه‌گه‌ر گۆی مه‌مکه‌کانت زۆر ووشک بوو یاخود قلێش و درزی لێپه‌یدابوو، به‌زووترین کات په‌یوه‌ندی بکه به پزیشکی تایبه‌ت.\nشێوازی ژیانی ته‌ندروست هه‌ڵبژێره\nشێوازی ژیان زۆر گرنگه کاتێک که تۆ شیری مه‌مکت ده‌ده‌یت به ساوایه‌که‌ت به قه‌د کاتی دووگیانی گرنگه.\nزۆر میوه و سه‌وزه و گه‌نم و به‌روبوومه‌کانی بخۆ.\nئاو زۆر بخۆوه.\nپشوو زۆر بده (ئه‌وه‌نده‌ی ده‌کرێت).\nته‌نها ئه‌و کاته ده‌رمان وه‌ربگره که به‌ڕێنمایی پزیشک بێت.\nئاگاداری کحول و مادده‌ی کافاین به.\nئه‌گه‌ر تۆ به ته‌نها یاخود به زۆری شیری مه‌مکی خۆت ده‌ده‌ی به ساوایه‌که‌ت، ڕاوێژی به پزیشکه‌که‌ت بکه له‌باره‌ی ڤیتامین دی، چۆنکه شیری مه‌مکی دایک بڕی پێویستی ڤیتامین دی نابه‌خشێت به ساوایه‌که‌ت، که ئه‌نجامه‌که‌ی بریتی ده‌بێت له ئێسکه نه‌رمه


سه‌رچاوه‌ی هێزی ئیخوان هه‌ژارێتی جه‌ماوه‌ره – Denegkan\nسه‌رچاوه‌ی هێزی ئیخوان هه‌ژارێتی جه‌ماوه‌ره\nbyیاسین\tFebruary 16, 2013\tگشتی\nبیرمه‌ندی ئابووری ((سه‌میر ئه‌مین)) پێیوایه به‌رده‌وام بوونی حوكمی ئیخوانه‌كان سیناریۆیه‌كی ئه‌مریكیه ئامانجی له‌وه‌شدا مانه‌وه‌ی میسره به وابه‌سته‌یی بۆ سیاسه‌ته‌كانی . له‌و بڕوایه‌دا نییه ئیخوان موسلمین حزبێكی ئیسلامی بێت ، به‌ڵكو حزبێكی ڕاست ڕه‌وی كۆنه‌په‌ره‌سته ، ئیسلام به كار دێنێت ڕاسته‌وخۆ بۆ به‌رژه‌وه‌ندیه پراكماتیكه‌كانی . سه‌میر ئه‌مین یه‌كێكه له ده‌ركه‌وته ترین بیرمه‌ندانی ئابووری ناسی جیهان ، پاش شۆڕش له ڕێی دوا په‌رتوكه‌كه‌یدا كه بڵاوی كرده‌وه ، خوێندنه‌وه‌یه‌كی نوێی بۆ مێژووی هاوچه‌رخی میسر پێشكه‌ش كردووه . خوێندنه‌وه‌ی سه‌میر ئه‌مین ، سه‌ده‌ی بیسته‌می میسر له ژێر ڕۆشنایی شۆڕشی یۆلیۆی ساڵی 1952 دابه‌ش ناكات ، به‌ڵام بزووتنه‌وه‌ی مێژوو وه‌كو شه‌پۆلی هه‌ڵكشان و داكشان ده‌بینێت . شه‌پۆلێك هه‌ڵكشانی نیشتمانی و داواكاری سه‌ربه‌خۆیی و دیمۆكراسی و دادوه‌ری كۆمه‌ڵایه‌تی تێیدا به‌رز ده‌بێته‌وه ، ئه‌و داواكاریانه پێوه‌ری هه‌ڵكشان و داكشانه بۆ خوێندنه‌وه‌ی سه‌میر ئه‌مین . شه‌پۆلی داكشان درێژ خایه‌نه‌و ئه‌و داواكاریانه تێیاندا ده‌شاردرێته‌وه . تیۆری شه‌پۆله‌كانی مێژوو سوودمه‌ندن بۆ گوزارشته‌كانی سه‌میر ئه‌مین به مه‌به‌ستی زانینی بزووتنه‌وه‌ی مێژووی داهاتووی میسرو ناوچه‌كه‌دا . گفتو گۆكه‌مان له گه‌ڵ سه‌میر ئه‌مین پێش ڕوداوه‌كانی ئه‌م دوایانه‌ی ڕاگه‌یاندنی ده‌ستوورو ئیستفتا كردن له سه‌ر ده‌ستوور به ڕێوه چوو . به‌ڵام ووته‌كانی پڕن له ئاماژه بۆ ئه‌و به‌ركه‌وتن و كارێگه‌ریه كۆمه‌ڵاتیانه‌ی ڕوو ده‌دات . به حوكمی بێتوانایی ئه‌خوان موسلمین له به دیهێنانی ئه‌و گۆڕانكاریانه‌ی كه جه‌ماوه‌ر له پێناویدا هاتنه ده‌ره‌وه له سه‌ره‌تای بیست و پێنجه‌می یونایری 2011 …\nسه‌ره‌تا ڕووداوه‌كانی ئێستای میسر چۆن ده‌بینی ؟\nڕه‌شبین نییم له‌وه‌ی له میسر ڕووده‌دات ، به‌ڵام دیسان هه‌ڵگری وه‌همی ئه‌فسانه‌ش نییم له شۆڕشی میسردا ، شۆڕش تا ئێستا هیچی به‌رهه‌م نه‌هێناوه . چونكه ئه‌زموون ده‌یسه‌لمێنێت سیسته‌م نه‌گۆڕاوه ، پرۆسه‌ی هه‌ژار كردنی گه‌لی میسر تا ئێستا به‌رده‌وامه . دیسان خه‌بات به‌رده‌وامه له ڕێی خۆپیشاندان و ناڕه‌زایه‌تی كۆمه‌ڵایه‌تی . پێموایه ئێمه تا ئێستا به شێوه‌یه‌كی گشتی كه‌وتوینه‌ته ژێر وه‌همی سندوق ، ئه‌مه‌ش به‌رده‌وام ده‌بێت بۆ ماوه‌یه‌كی كورت ، خه‌ڵك دركی به‌وه كردووه ئه‌خوانه‌كان هیچیان نه‌گۆڕیوه ، ئه‌و ڕاستیه گرنگه‌ی كه جه‌ختم كرده‌وه له سه‌ره‌تای بیست و پێنجی یونایر 2011 گه‌لی میسر ئازایه‌و له‌وه‌ش ناترسێت كڵپه‌ی ڕاپه‌ڕینی دووه‌م و سێیه‌م به‌رپا بكات ، پێموایه له ئه‌وه‌ش زیاتر ڕوبدات به هۆشیارییه‌وه بۆ ئه‌ڵته‌رناتیفێكی پێویست .\nمه‌به‌ستت چییه له ((وه‌همه‌كانی سندوق)) ؟ … ــــ نه‌ریت وایه بزووتنه‌وه جه‌ماوه‌ریه‌كان به كه‌مایه‌تی ده‌ست پێده‌كات ، به‌ڵام ئه‌و كه‌مایه‌تیه توانای ڕاكێشانی زۆرایه‌تی هه‌یه . ئه‌زموونی میسر له یونایرو فبرایری 2011 هێشتا نمونه‌یه‌كه له به‌ر چاومانه . گه‌ر براوردیكه‌ین له گه‌ڵ ژماره‌ی دانیشتوانی میسر جوڵه‌كه به كه‌مایه‌تیه‌كی زۆر كه‌م ده‌ستیپێكرد ، له هه‌مان كاتدا مایه‌وه‌و زیادی كرد تا گه‌یشته نزیكه‌ی پازده ملیۆن خۆپیشانده‌ر له ته‌واوی وڵاتی میسردا . به‌ڵام مێژوو ئه‌وه‌ی فێر كردوین ئه‌و كه‌مایه‌تییه جوڵاوه پێویستی به فه‌تره‌یه‌كی زه‌مه‌نییه ، له پێناوی سه‌ربه‌خۆیی ڕێكخستنه‌كان و پرۆژه‌ی ئه‌ڵته‌رناتیف و ، توانای بنیادنانی هاوپه‌یمانیه‌تیه‌كان و ئامانجه ستراتیژیه‌كان . ئه‌مانه‌ش تا چه‌ند ساڵێك پێویستیان به كاته ، له‌م دۆخه‌دا هه‌ڵبژاردنه‌كان زوو زوو ده‌كرێن وه‌كو كه‌ره‌سته‌یه‌ك بۆ ڕاگردنی ئه‌و بزووتنه‌وه‌یه . ئۆباما له ڕۆژه‌كانی كۆتایی موباره‌ك ئه‌و پرۆژه‌یه‌ی ڕاگه‌یاند ، هه‌روه‌ها گوتی میسر پێویستی به فه‌تره‌یه‌كی گواستنه‌وه‌ی كورته ،ئه‌وه‌ش به هه‌ڵبژاردن كۆتایی دێت و سیسته‌مێكی شه‌رعی دێته كایه‌وه . چونكه تاكه ڕه‌وایه‌تی له سندوقه‌وه دێت ، ئه‌مه مانای تێكشكاندنی هێزی كه‌مایه‌تیه كه ڕاكێشه‌ری زۆرایه‌تییه ، له لایه‌كی تره‌وه یاریكردنه به زۆرایه‌تی لاوازی سست و نا سیاسی له ڕێی هه‌ر كه‌سێكه‌وه كه بتوانێت ده‌ستی به‌سه‌ردا بگرێت . هه‌روه‌هاش ئه‌م پلانه به سه‌ركه‌وتوی پراكتیك كرا له ڕێی ئیستفتای مارس 2011 دواجاریش هه‌ڵبژاردنی په‌رله‌مان و پاشانیش سه‌رۆكایه‌تی . ئا به‌و چه‌شنه سیسته‌می ئێستا خاوه‌نی نیمچه شه‌رعیه . ئه‌وه‌ش تاكه شه‌رعیه كه خاوه‌نی بڕوای وڵاته ڕۆژئاوایه‌كان بێت و ، له سه‌رووی هه‌مویشیانه‌وه وڵاته یه‌كگرتوه‌كانی ئه‌مریكا . به‌ڵام پرسیار ئه‌وه‌یه ئایا گه‌لی میسر له‌و بڕوایه دایه سندوق تاكه سه‌رچاوه‌ی شه‌رعیه ؟ پێموایه وڵامه‌كه به نه‌رێی یٍه . جه‌ماوه‌ری گه‌ل به چه‌شنێكی به‌رفره‌وان ئێستا له میسر دركی به‌وه كردووه بزووتنه‌وه‌كه شه‌رعیه‌تێكی هه‌یه كه له ژێر تیشكی ئامانجه‌كانی دیموكراسه كردنی كۆمه‌ڵگا و ، پێدانی مه‌ودایه‌كی ڕیفۆرمی كۆمه‌ڵایه‌تی و ، مه‌ودای گه‌ڕانه‌وه‌ی سه‌روه‌ری میسرو ، دروست كردنی ده‌وڵه‌تێكی نوێ و به تواناو كارا له چوارچێوه‌ی ناوخۆو ده‌ره‌وه‌دا . ئامانجی پرۆژه‌ی ئه‌مریكا و ئیسرائیل و كه‌نداوی هاوبه‌ش تێكشكاندنی چرۆ كردنی پرۆژه‌یه‌كی له‌و چه‌شنه‌ن ، بۆ ئه‌وه‌ی میسر هه‌ر به‌و جۆره بمێنێته‌وه كه بۆ ماوه‌یه‌كی درێژ هه‌روه‌ها بووه ، ده‌وڵه‌تێكی تێكشكاو و به‌رده‌وام تا ماوه‌یه‌كی دواڕۆژی نزیك . كه‌واته سندوق تاكه سه‌رچاوه‌ی شه‌رعی نییه ، له لایه‌كی دیكه‌شه‌وه سه‌رچاوه‌ی هێزی ئیخوان هه‌ژارێتی جه‌ماوه‌رو به‌رده‌وام پێدانی هه‌ژار كردنیانه له ڕێی سه‌ده‌قه و چاكه‌كردنه‌وه كه هه‌ڵگری ووتاری ئیسلامییه . ئا به‌م چه‌شنه ده‌توانن ده‌نگی چینه هه‌ژاره‌كان به ده‌ست بێنن . كه‌واته ئیخوانه‌كان به‌رژه‌وه‌ندیه‌كی بابه‌تیان هه‌یه له به‌رده‌وام پێدانی سیاسه‌تی هه‌ژار كردن . قسه كردنیان له سه‌ر دادوه‌ری كۆمه‌ڵایه‌تی به‌و مانایه نییه كه ئه‌وه له فه‌رهه‌نگیاندا هه‌یه ، جگه له چاكه كردن . بوار ده‌ڕه‌خسێنن بۆ ده‌وڵه‌مه‌ند بوونی گه‌نده‌ڵ و كه‌ڵه‌كه كردنی سامان ، له ڕێی هێناوه‌ی ته‌ئویلاتی تایبه‌تی ئایاتی قورئان بۆ ئه‌وانه ،سامانی كه‌نداو یارمه‌تیده‌ریانه بۆ سه‌پاندنی پرۆژه‌كه‌یان ، قه‌تر ته‌مویلی ئیخوانه‌كان له ئه‌ستۆ ده‌گرێت و ، سعودیه‌ش ته‌مویلی سه‌له‌فیه‌كان ، له ژێر چاودێری ئه‌مریكا كه به خێوكه‌ری فه‌رمی پراكتیك كردنی ئه‌م پرۆژه‌یه‌یه . ….\nبه لای تۆوه ئیخوان له میسردا به‌ره‌و كوێ ده‌چن ؟ ….. ـــ له كاتی فبرایری 2011 نوسیم سیناریۆی ئه‌مریكا بۆ دۆخی میسر نزیكه له سیناریۆی پاكستانه‌وه ، جۆرێك له په‌رله‌مانی زۆرایه‌تی ئیسلامیه‌كان هه‌یه وه‌كو فۆرمی پاكستانی ،له پشتیشیه‌وه دامه‌زاوه‌یه‌كی سه‌ربازی ئیسلامی دیكه له پێناوی پراكتیك كردنی پرۆژه‌ی ئه‌مریكا . براوردێكی نێوان هندو پاكستان به‌سه ، بۆ ئه‌وه‌ی ئه‌نجامی ده‌ست به سه‌رداگردنی ئیسلامی سیاسی بزانین . پێش 1948 پاكستان هه‌ژار تر نه‌بوو له هند ، به پێچه‌وانه‌وه ئه‌وكات ده‌وڵه‌مه‌ند ترین خاكی نیمچه دوورگه‌ی هندستانی له خۆ ده‌گرد ، به‌ڵام ئه‌مڕۆ هند توانی له گه‌ڵ هه‌موو ئه‌و تێبینانه‌ی كه هه‌مه سه‌باره‌ت به ئه‌زموونی هیندی ــ گه‌شه كردنێكی زۆر به ده‌ست بێنێت له ژێر سایه‌ی علمانیه‌ت و دیمۆكراسیدا . نمونه‌یه‌كی دیكه ده‌سه‌ڵاتی ئیسلامیه‌كانه له سۆمال ، له ئاكامدا بوو به هۆی هه‌ڵوه‌شاندنه‌وه‌ی ده‌وڵه‌ت له بنه‌ڕه‌ته‌وه . ئێستا له سۆماڵ ده‌وڵه‌ت نییه به‌ڵكو ناوه‌ندی هێز هه‌یه ، به پێی ئه‌نجامی هه‌ندێك توێژینه‌وه ئێستا ((35)) ده‌وڵه‌تۆچكه له سۆماڵ هه‌یه . نمونه‌ی سێهه‌می ده‌سه‌ڵاتی ئیسلامیه‌كان سودانه ، به پێی ڕوانگه‌و تێڕوانینی سیاسه‌ته‌كانی حه‌سه‌ن تورابی سێ یه‌كی سودانه‌كانی باشور جیا بوونه‌وه ، سه‌رباری ئامانجه‌كانی سوپای ئازاد كردنی باشور له سه‌ره‌تاوه جیا بوونه‌وه نه‌بوو . به‌ڵكو ده‌وڵه‌تێكی علمانی دیمۆكراسی بۆ هه‌موو سودانیه‌كان بوو . ئێستاش ده‌وری ڕۆژئاوای سودان دێت ، بۆ ئاگاداری زۆربه‌ی دانیشتوانه‌كه‌شی موسڵمانه ، به‌و مانایه ئێستا له به‌رده‌م دۆخێكی نوێداین ، بۆ هه‌ڵوه‌شاندنه‌وه‌ی ده‌وڵه‌ت له سودان .\nبۆ وڵاته یه‌كگرتوه‌كانی ئه‌مریكا هاوكاری ئه‌م سیناریۆیه ده‌كات ؟ … ــــــ ئامانجی سه‌ره‌كی ئیستراتیژی ئه‌مریكا پێش گردنی ڕێنسانسه له میسر ، بۆ مانه‌وه‌ی سه‌رمایه‌ی ده‌وڵه‌ته‌كه‌ی له ڕێی سواڵ كردنی ده‌ره‌وه . یارمه‌تیه‌كانی ئه‌مریكا ده‌مێنێته‌وه بۆ هێزه چه‌كداره‌كان ،هه‌ده‌فیشی تێكدانی هێزی هێرش كردن و به‌رگری سوپایه . هه‌ڵڕژاندنی پاره‌ی كه‌نداویش به‌رده‌وام ده‌بێت ، نه‌ك له پێناوی دروست كردنی كارگه‌گه‌لێك ، به‌ڵكو له پێناوی به هێز كردنی سیسته‌می ده‌سه‌ڵات و به هێز كردنی فۆرمی بازرگانی نا گه‌شه كردوو له میسردا . له لایه‌نی سیاسیشه‌وه میسر له‌م پرۆژه‌یه‌دا ئه‌و ده‌وڵه‌ته‌یه لایه‌نگرو یارمه‌تیده‌ری سیاسه‌ته‌كانی ئه‌مریكایه له ناوچه‌كه‌دا . میسر هاوكاری ئه‌مریكای كرد بۆ چوونه نێو عێراق ، نابوت كردنی ده‌وڵه‌تی عێراق و گواستنه‌وه‌ی بۆ ده‌وڵه‌تۆچكه‌ی تائفی . ئێستاش هه‌مان سیاسه‌ته سه‌باره‌ت به سوریا . ئا به‌و چه‌شنه وابه‌سته‌ی پرۆژه‌ی سه‌هیۆنیه بۆ پاكتاو كردنی بوونی فه‌ڵه‌ستینیه‌كان له نێو خاكی داگیر كراوی فه‌ڵه‌ستین دا ، ته‌نانه‌ت فره‌وانخوازی له ده‌ره‌وه‌ی سنووری فه‌ڵه‌ستینیش دا . من پێموایه تا ئێستاش چاوی ته‌ماح كارانه‌یان له سینایه و ده‌كرێت نوێی بكه‌نه‌وه . لێره‌وه ده‌بینین سێ هێز به‌رژه‌وه‌ندی هاوبه‌شیان هه‌یه له ڕاگردنی ڕێنسانسی میسر ، ئه‌مریكاو ئیسرائیل و وڵاته‌كانی كه‌نداوی عه‌ره‌ب ، چونكه ڕێنسانسی میسر مانای بوونی ده‌وڵه‌تێكی نیشتمانی گه‌شه كردوو ، به‌و مانایه‌یه كه میسر ڕۆڵێكی سه‌ركردایه‌تی ده‌گێڕێت له ئاستی ناوچه‌كه‌دا ، ئه‌گه‌ر له ئاستی جیهانیشدا نه‌بێت . هاوكاری و یارمه‌تیه‌كانی كه‌نداو به پاره‌ی نه‌وت و ووتاری ئیسلامی كۆنه‌په‌ره‌ستانه پووچه‌ڵ ده‌بنه‌وه ، دیسان خواستی فره‌وانخوازی ئیسرائیل ڕاده‌گیرێت له به‌رانبه‌ر هێزه‌كانی به‌رپه‌رچدانه‌وه‌دا ، هه‌روه‌ها پرۆژه‌ی ئه‌مریكا بۆ سه‌پاندنی ده‌سه‌ڵاتی به سه‌ر ناوچه‌كه‌دا ڕاده‌گیرێت كه ئێستا به دیهاتووه به شێوه‌ی جۆراو جۆر له عێراق و سوریاو میسرو ئه‌وانیتر .\nبه‌ڕای تۆ ئه‌م پلانه كه‌ی ده‌ستی پێكردووه ؟ …. ــــــ پێكهاته‌ی سیسته‌می ده‌سه‌ڵات له ساداته‌وه ده‌ستی به گۆراِِنكاری كرد ، له سێگۆشه‌یه‌ك ده‌چوو ، سه‌ره‌كه‌ی له واشنتۆن و ناوقه‌ده‌كه‌شی دامه‌زراوه‌ی سه‌ربازی و ئیسلامی سیاسی كۆنه‌په‌ره‌ست ، له پێناوی پراكتیك كردنی ئه‌جندای ئه‌مریكا له ناوچه‌كه‌دا . ئه‌م پلانه ستراتیژییه كیسنجه‌رو بریجنیسكی دایان ڕشت و ساداتیش ده‌ستی كرد به پیاده كردنی ، ئه‌م پیاوه سه‌ركرده‌كانی ئه‌خوانی له كه‌نداو گه‌ڕانه‌وه‌و ئه‌و سه‌ر كرده گیراوه‌كانی دیكه‌شی كه مابوونه‌وه له گرتوخانه‌كاندا ئازاد كرد بۆ ڕووبه‌ڕوو بوونه‌وه‌ی ناسریه‌كان و چه‌په‌كان ، بۆ ته‌واو كردنی ئامانجی بنه‌ڕه‌تی هه‌ڵوه‌شاندنه‌وه‌ی پرۆژه‌ی ناسری ، كه ئه‌و كات ده‌یه‌ویست ده‌وڵه‌تێكی نیشتمانی گه‌شه كردوو بنیاد بنێت . له ماوه‌ی ده‌سه‌ڵاتی سادات و موباره‌ك هێزه چه‌كداره‌كان به‌ردی بناغه‌ی سێگۆشه‌ی ده‌سه‌ڵات بوو ، هێزی ئیسلامی سیاسی سه‌ر به ئه‌وان بوو ، ئه‌و كات گوتاری ئیسلامی تاكه گوتاری سیاسی بوو له ماوه‌ی چل ساڵی ڕابردوودا، هه‌ندێك وای ده‌بینن به‌ربه‌ره‌كانێ هه‌یه له نێوان دامه‌زراوه‌ی سه‌ربازی و ئیخوانه‌كان ، ئه‌مه ڕاست نییه، به‌ڵكو به‌ربه‌ره‌كانێ له سه‌ر به‌شداری ده‌سه‌ڵاته ، نه‌ك له پێناوی سڕینه‌وه‌ی لایه‌نێكی یاری كه‌ره‌كان . ئێستا هاوسه‌نگی هێز گۆڕدراوه بۆ به‌رژه‌وه‌ندی ئیسلامی سیاسی به بێ دوور خستنه‌وه‌ی سه‌ركردایه‌تی سوپا ، هه‌ر به‌و چه‌شنه‌ی هه‌بووه ده‌مێنێته‌وه و سودمه‌ندیش ده‌بن ، له هه‌موو ئه‌و ئیمتیازات و سامانانه‌ی له ماوه‌ی چه‌ندین ساڵدا كه‌ڵه‌كه‌یان كردووه .\nسه‌میر ئه‌مین ــ الحوارالمتمدن ژماره((3980 )) ــ 22 / 1 / 2013\nو . له عه‌ره‌بیه‌وه ((یاسین له‌تیف))\nPrevious جنێودان و کوشتن … کازم بیتوێنی\nNext راو و رووتی کۆمپانیاکانی مۆبایل لە کوردستان.


پەرلەمان بەدواداچوون بۆ دامەزراندن لەوەزارەتی ناوخۆ دەكات – Politic Press\nپەرلەمان بەدواداچوون بۆ دامەزراندن لەوەزارەتی ناوخۆ دەكات\nوەزارەتی ناوخۆی حكومەتی هەرێمی كوردستان لە راگەیەندراوێكدا بڵاویكردەوە، وەزارەتەكەیان پێویستی بە دامەزراندنی ١٨٤كەس هەیە وەك پۆلیسی پیادە لەسەر میلاكی بەرێوەبەرایەتی پۆلیسی گشتی و بەرێوەبەرایەتی پۆلیسی پارێزگای هەولێر، بەڵام روون نییە دامەزراندنەكە تەنیا بۆ سنوری پارێزگای هەولێرە یان پارێزگاكانی تریش دەگرێتەوە.\nلەو بارەیەوە بالانبۆ محەمەد عەلی، جێگری لیژنەی ناوخۆو ئاسایش و ئەنجوومەنە خۆجێییەكان لەپەرلەمانی كوردستان بۆپۆڵەتیك پرێس وتی: ئەم هەفتەیە دەست بەبەدواداچوون لەسەر شێوازی دامەزراندنی خەڵك لەوەزارەتی ناوخۆ دەكەین ئەگەر بۆ هەموو كوردستان هەببێت كارێكی باشە، بەڵام ئەگەر دامەزراندنی كارمەند تەنیا بۆ پارێزگای هەولێر بێت پێویستە وەزارەتی ناوخۆ روونكردنەوە بدات لەسەر شێوازی دامەزراندنەكە ئایا لەجێگە دانانیان بۆ دەكرێت بۆ شوێنی ئەو كەسانەی وازیان هێناوە، یاخود دامەزراندنی سەرەتاییە، چونكە دامەزراندن راگیراوە.\nباڵانبۆ محەمەد وتیشی: ئەگەر لەهەولێر خەڵك مافی دامەزراندنی هەبێت پێویستە لەپارێزگاكانی تریش ئەو مافە بەخەڵك بدرێت، بۆیە ناكرێت لەبەر ئەوەی ئەو بەڕێوەبەرایەتییانەی، كە كارمەنیان دەوێت لەهەولێرن ئیتر شوێنەكانی تر فەرامۆش بكرێن.\nجێگری لیژنەی ناوخۆو ئاسایش و ئەنجومەنە خۆجێییەكان باسی لەوەشكرد، ئەگەر دامەزراندن بەتەنیا لەهەولێر هەبێت ئەوە حكومەت مافێكی زۆر دەدات بەخەڵكی هەولێرو مافی گەنجانی شارەكانی تر زەوت دەكات ئەوەش بۆ سومعەی حكومەتی هەرێم جوان نییە.\nرۆژی یەك شەممە وەزارەتی ناوخۆی لە راگەیەندراوێكدا بڵاویكردەوە، پێویستیان بە دامەزراندنی ١٨٤كەس هەیە وەك پۆلیسی پیادە ئەو كەسانەی وەزارەتی ناوخۆ دایاندەمەزرێنێت دەبێت 50 كەسیان دەرچووی ناوەندی بن و 50 ، كەسیش دەرچووی ئامادەیی بن بەهەموو لقەكانییەوە، 25 كەسیش دەرچووی پەیمانگای كومپیوتەربن، ٥٩ كەسەكەی تریان دەرچووی بەكالۆریۆس بن لە بەشەكانی بایۆلۆجی و كیمیا و فیزیا و زانستی كۆمپیوتەر و ئەندازەی كۆمپیوتەر.\nراگەیەندراوەكەی وەزارەتی ناخۆ لە كاتێكدایە، لەساڵی ٢٠١٤ەوە، دامەزراندن لە سەرجەم سێكتەرەكانی حكومەتی هەرێمی كوردستان راگیراوە.\nپه‌رله‌مانتارێكی كورد: له‌سه‌ر پشكی هه‌رێم ئومێدێك هەیە بگەینە ئەنجامی دڵخۆشكەر\nعێراق له‌لێواری شه‌پۆلێكی توندی كۆرۆنادایه\nباڵیۆز و دیپلۆماتكارانی بیانی پشتیوانی كازمی دەكەن\nنوێترین زانیاریی له‌باره‌ی گواستنه‌وه‌ی كه‌یسه‌كه‌ی غالب محه‌مه‌د بۆ به‌غدا (211 بینین)


سه‌رۆك وه‌زیران هه‌رێمی كوردستان سه‌رۆك وه‌زیرانی نوێ مه‌سروور بارزانی\nئەمڕۆ چوارشەممە 2019/9/11 ئەنجوومەنی وەزیرانی هەرێمی کوردستان بە سەرۆکایەتی مەسرور بارزانی سەرۆکی حکومەتی هەرێمی کوردستان کۆبووەوە.\nوێبسایتی فه‌رمی حكومه‌تی هه‌رێمی كوردستان بڵاویكرده‌وه، لە سەرەتای کۆبوونەوەکەدا سەرۆکی ئەنجوومەنی وەزیران دەرئەنجامی کۆبوونەوەی هاوبەشی حکومەتی هەرێمی کوردستان و فراکسیۆنە کوردستانییەکانی لە ئەنجوومەنی نوێنەرانی فیدراڵ و ئەندامانی لیژنەی دارایی لە فراکسیۆنە کوردستانییەکان کە رۆژی 8 ی ئەیلول لە هەولێر بەسترا خستەڕوو.\nبه گوێره‌ی وێبسایته‌كه، لە کۆبوونەوەکەى ئه‌مڕۆ بڕیار درا، هەفتەی داهاتوو شاندێکی حکومەتی هەرێمی کوردستان سەردانی بەغدا بکات بە مەبەستی گفتوگۆ و ئالوگۆڕکردنی زانیاری سەبارەت بە پرسی بودجە و بەشداری هەرێمی کوردستان لە قۆناخی سەرەتای ئامادەکردنی رەشنووسی بودجەی 2020 لەلایەن وەزارەتی دارایی فیدراڵ.\nبڕیاریشدراوه، لیژنەکانی (دارایی، نەوت وگاز، یاسایی) لە ئەنجوومەنی نوێنەرانی عێراق بانگهێشتی هەرێمی کوردستان بکرێن.\nبه گوێره‌ی راگه‌یه‌ندراوه‌كه، رۆژی پێنجشەممە 2019/9/12 شاندێکی حکومەتی هەرێم لەگەڵ پەرلەمانی کوردستان کۆدەبێتەوە بۆ خستنەڕووی داتا و زانیاریی پێویست لە بارەی گفتوگۆی نێوان حکومەتی هەرێمی کوردستان و حکومەتی فیدراڵ.\nلە بڕگەی دووەمی کۆبوونەوەکەدا، وەزیری پلاندانان راپۆرتێکی سەبارەت بە پڕۆژەی سەرژمێری لە عێراق پێشکەش کرد کە بڕیارە ساڵی 2020 ئەنجام بدرێت.\nوەزیری پلاندانان تیشکی خستە سەر لایەنەکانی ئەم پڕۆژەیە و ئامادەکارییەکانی هەرێمی کوردستان. لەمبارەیەوە بڕیاردرا لیژنەیەکی تایبەت پێکبهێرێت بۆ هەلسەنگاندنی پڕۆژەی سەرژمێرییەکە بەرەچاوکردنی بەرژەوەندی کوردستانییان بە هەموو پێکهاتە نەتەوەیی و ئاینییەکانەوە.\nلە کۆتاییدا، کۆبوونەوەکە گفتوگۆی لە بارەی میکانیزمی نوێ بۆ رێکخستنەوەی باج کرد بە شێوەیەک لە بەرژەوەندی گشتیدا بێت.\nلەمبارەیەوە ئەنجوومەنی وەزیران پرۆژەی پەیڕەوی تایبەت بە تیانووسی بازرگانی (الدفاتر التجاریة)ی پەسەند کرد کە میکانیزمی نوێ بۆ رێکخستنەوەی باج لە خۆدەگرێت.


کوردپرێس :: Kurdpress News Aganecy - بارزانی له باره‌ی قه‌یرانی هه‌رێمه‌وه دڵنیایی ده‌داته ئه‌مه‌ریکا\nبارزانی له باره‌ی قه‌یرانی هه‌رێمه‌وه دڵنیایی ده‌داته ئه‌مه‌ریکا\nسه‌رۆکی هه‌رێمی کوردستان له دیداری شاندێکی ئه‌مه‌ریکایی دڵنیایی دا که دواجار قەیرانی سیاسیی هەرێمیش چارەسەر دەبێت و کاریگەری لەسەر سەقامگیریی هەرێم نابێت و جه‌ختیشی کرد: پاراستنی ئاساییشی نەتەوەیی هەرێمی کوردستان و هەروەها شەڕی دژی داعش دەبێ ئەولەوییەتی هەموو لایەکی هەرێمی کوردستان ده‌بێت.\nبه‌پێی هه‌واڵی کوردپرێس: مەسعود بارزانی سەرۆکی هەرێمی کوردستان ڕۆژی چوارشەممە 14ی ئه‌کته‌وبر/22ی ڕه‌زبه‌ر له‌گه‌ڵ شاندێکی هاوبەشی کۆماریخوازانی هەردوو ئەنجوومەنی پیران و نوێنەرانی ئەمەریکا پێهاتوو له سێناتۆر میچ مەککۆنێڵ سەرۆکی زۆرینەی کۆماریخوازانی ئەنجوومەنی پیران و سێناتۆر تۆم کوتون و سێناتۆر مایک ڕۆندز و سێناتۆر جۆنی ئیرنست و ئاندی بار ئەندامی کۆماریخوازی ئەنجوومەنی نوێنەرانی ئەمەریکا و ستیوارت جۆنز باڵیۆزی ئەمەریکا لە عێراق و ماتیوس میتمان کونسوڵی ئەمەریکا لە هەولێر و ژمارەیەک فەرماندەی سوپای ئەمەریکا لە عێراق و ڕاوێژکاری کۆنگریسی ئەمەریکا دیدار و گفتوگۆی کرد.\nماڵپه‌ڕی فه‌رمی سه‌رۆکایه‌تی هه‌رێمی کوردستان له باره‌ی ئه‌م دیداره ڕایگه‌یاند که بارزانی دڵنیایی داوه‌ته شاندی میوان له‌باره‌ی قه‌یرانه‌کانی هه‌رێمی کوردستان و ڕایگه‌یاندووه که کە پاراستنی ئاساییشی نەتەوەیی هەرێمی کوردستان و هەروەها شەڕی دژی داعش دەبێ ئەولەوییەتی هەموو لایەکی هەرێمی کوردستان بێت و دواجار قەیرانی سیاسیی هەرێمیش چارەسەر دەبێت و کاریگەری لەسەر سەقامگیریی هەرێم نابێت.\nبه گوێره‌ی هه‌واڵه‌که‌ی ماڵپه‌ڕی سه‌رۆکایه‌تی:" لە دیدارەکەدا شاندی میوان ستاییشی بڕوابەخۆبوون و قارەمانێتی و خۆڕاگریی هێزی پێشمەرگەی هه‌رێمی کوردستانیان کرد و سەرسامیی خۆیشیان بە سەقامگیری و پێشکەوتنی گەلی کوردستان نیشاندا و ئەوەیان بە سەرۆک بارزانی ڕاگەیاند کە هەموو جیهان بە بایەخەوە سەیری پێگە و ڕۆڵی هەرێمی کوردستان دەکات. شاندی کۆماریخوازی کۆنگریسی ئەمەریکی پاڵپشتیی تەواوی خۆیان بۆ سەقامگیریی هەرێمی کوردستان و پشتیوانیکردنی هێزی پێشمەرگە و پڕچەککردنی ڕاگەیاند و ئەویان خستەڕوو کە بەردەوام دەبن بۆ هەوڵەکانیان بۆ یارمەتیدان و پاراستنی هەرێمی کوردستان."\nهه‌روه‌ها بارزانی سوپاسی گەل و سەرۆک و حکوومەت و سوپای ئەمەریکای کرد کە پاڵپشتی هەرێمی کوردستان بوونە و ئاستی هەماهەنگیی نێوان هێزی پێشمەرگە و سوپای ئەمەریکای بە نموونەیی وەسف کرد و خۆشحاڵیی خۆیشی نیشاندا کە هەماهەنگییەکە بە شێوەیەک بووە کە هەتا ئێستا خەڵکی سڤیل بۆ یەکجاریش نەکراونەتە ئامانج و ئەوە خۆی لەخۆیدا سەرکەوتن و دەستکەوتە بۆ سوپای ئەمەریکا و هێزی پێشمەرگە.\nجەختیشی لەوە کردەوە کە ئەولەویەتی سەرەکیی هەرێمی کوردستان و هێزی پێشمەرگە پاراستنی پێکهاتەکان و شەڕی داعش و لەناوبردنی هەڕەشەی تیرۆریستانە.\nباسی گرفتی ئابووری و تێچوونە مرۆڤی و ماددییەکانی شەڕی داعش و هاتنی سەدان هەزار ئاوارە و بڕینی بودجەی هەرێم و دابەزینی نرخی نەوتی ته‌وه‌رێکی دیکه‌ی قسه‌کانی بارزانی بوو ئامه‌ی داکه‌م پرسانه یەکەوە کێشەی گەورەیان بۆ هەرێمی کوردستان دروست کردووە و قەیرانی ئابووری قووڵتر کردووە.\nجێگەی ئاماژەپێدانە لەم کۆبوونەوەیەدا نێچیرڤان بارزانی سەرۆکی حکوومەتی هەرێمی کوردستان و د. ڕۆژ نوری شاوێس جێگری پێشووی سەرۆک وەزیرانی عێراق و فواد حسێن سەرۆکی دیوانی سەرۆکایەتیی هەرێم و فەلاح مستەفا بەرپرسی فەرمانگەی پەیوەندییەکانی هەرێم ئامادە بوون.\nکۆدی بابه‌ت: 47986 | به‌روار: ۱۳۹۴/۷/۲۳ | کاتژمێر: 8 : 38\nقه‌یرانی هه‌رێمی کوردستان به ده‌ستێوه‌ردانی ئه‌مه‌ریکا له به‌رژه‌وه‌ندی بارزانی ده‌شکێته‌وه\nیه‌کگرتوو پشتیوانی ده‌ستێوه‌ردانی به‌غدا ده‌کات بۆ چاره‌سه‌ری قه‌یرانه‌کانی هه‌رێم\nگفتوگۆی نێوان لایه‌نه سیاسییه‌کانی هه‌رێم بۆ ده‌ربازبوون له قه‌یران به‌رده‌وامه\nپڕۆژه‌ی بزووتنه‌وه‌ی ئیسلامی بۆ چاره‌سه‌رکردنی قه‌یرانی هه‌رێم\nهیچ ترووسکه‌یه‌کی هیوا بۆ چاره‌سه‌رکردنی قه‌یرانی هه‌رێمی کوردستان بوونی نییه\nپێناچێت سه‌رکرده‌کانی پارتی و گۆڕان بۆ چاره‌سه‌ری قه‌یرانی هه‌رێم دیدار بکه‌ن


ئەنۆنیمۆس پەیامێکی توند ئاڕاستەی تڕامپ دەکەن – کەی ئای تی ئێن\nئاسایشی ئەلیکترۆنی 18, كانونی دووه‌م 2017\nئەنۆنیمۆس پەیامێکی توند ئاڕاستەی تڕامپ دەکەن\nبێگوومان هەموومان ناوی گرووپی ئەنۆنیمۆس(نەناسراوەکان)مان بیستووە و دەزانین بوونەتە هۆکاری نیگەرانی بۆ زۆرێک لە کۆمپانیا و کەسایەتییە سیاسییە جیهانییەکان، بەبڵاوکردنەوەی بەڵگەنامە و زانیارییە تایبەتییەکانیان کە بوونەتە زیان بۆ خەڵک، لە نوێترین کاردانەوەیان هەڕەشە لە دۆناڵ تڕامپ سەرۆکی نوێی ویلایەتە یەکگرتووەکانی ئەمریکا دەکەن و چەندین پەیامی ئاڕاستە دەکەن.\nگرووپی ئەنۆنیمۆس لە تویتەر دەلێن: تڕامپ پەیوەندی هەیە لەگەڵ مافیاکانی ڕوسیا، و ئەوانەی بازرگانی بە منداڵانەوە دەکەن، و بازرگانانی سپیکەرەوەی پارە. دەڵێن پەشیمان نابنەوە لە قسەکانیان هەموو زانیارییەکانی سەرۆکی ئەمریکایان لایە ئەگەر لەماوەی ئەم چوارساڵەدا پەشیمان نەبێتەوە لە قسە و کردارەکانی لەگەڵ ئەو گرووپانەدا و هەر گیز لە بیری ناکەن، دەست دەکەن بە بڵاوکردنەوەی بەڵگەکان لەسەر ئەو سەرۆکە.\nلەو ڕووداوانەی لە کاتی هەڵبژاردنەکانی سەرۆکایەتی ئەمریکا توشی تڕامپ بوون، دزە پێکردنی پەیوەندییە دەنگییەکانی، ئەو ژمارانەی پەیوەندی لەگەڵیدا هەیە، و بڵاوکردنەوەیان، هەروەها دزە پێکردنی کۆمەڵێک زانیاری دیکە لە تاوەرەکەی، پاش چەندین وتەی تڕامپ لەسەر موسوڵمانە کۆچبەرەکانی ئەمریکا.\nتاگەکان ئەنۆنیمۆس Op_Trump


یەكگرتوو جەخت لەسەر بەحیزبی نەكردنی دامودەزگا حكومیەكان دەكاتەوە - یەکگرتووی ئیسلامی کوردستان\nیەكگرتوو جەخت لەسەر بەحیزبی نەكردنی دامودەزگا حكومیەكان دەكاتەوە\nشاندێكی یەكگرتووی ئیسلامی كوردستان لەشاری سلێمانی پێشوازیانكرد لە شاندێكی مەڵبەندی سلێمانی یەكێتی نیشتمانی كوردستان و هەردوولا هاوڕابوون لەسەر ئەوەی بوونی ئۆپۆزسیۆن دیاردەیەكی ئەرێنیە لە قۆناغی ئێستای هەرێمی كوردستاندا.\nلە دیدارەكەدا شاندی یەكگرتوو جەختیكردەوە لەسەر پێویستی خزمەتكردنی زیاتری دانیشتوانی دەڤەری سلێمانی و چارەسەركردنی كێشەو گرفتەكانی هاوڵاتیان و دابینكردنی خزمەتگوزاریەكان بۆ هاوڵاتیان و بەحیزبی نەكردنی دامودەزگاو فەرمانگە حكومیەكان.\nلەهەمانكاتدا هەردوولا هاوڕابوون لەسەر ئەوەی بوونی ئۆپۆزسیۆن دیاردەیەكی ئەرێنیە لە قۆناغی ئێستای هەرێمی كوردستاندا، هەروەك یەكڕیزی هەڵوێستی لایەنە سیاسیە كوردستانیەكان بەگرنگ زانرا لە سەر ئاستی عێراق سەبارەت بەپرسە چارەنووسسازەكان و پاراستنی دەستكەوتەكانی گەلی كورد.\nلەلایەكی دیكەشەوە جەختكرایەوە لەسەر برەودانی زیاتری پەیوەندیەكانی نێوان هەردوولایەنی سیاسی بەئامانجی خزمەتكردنی زیاتری كۆمەڵانی خەڵك.


٣ پرسیار لە GoRaN909ەوە (١٦:٣٢، ١٥ی حوزەیرانی ٢٠٢٢)\n٤ پرسیار لە ئارۆ سالار محمودەوە (١٦:٤٥، ١٧ی حوزەیرانی ٢٠٢٢)\n٥ پرسیار لە ئارۆ سالار محمودەوە (١٦:٤٩، ١٧ی حوزەیرانی ٢٠٢٢)\n٦ Wikipedia translation of the week: 2022-25\n٧ پرسیار لە ئارۆ سالار محمودەوە (١٧:٤١، ٢٣ی حوزەیرانی ٢٠٢٢)\n٨ پرسیار لە ئارۆ سالار محمودەوە (١٦:٣٦، ٢٤ی حوزەیرانی ٢٠٢٢)\n٩ Wikipedia translation of the week: 2022-26\n١٠ پرسیار لە Jamil1969ەوە (٠٣:١١، ٢ی تەممووزی ٢٠٢٢)\n١١ پرسیار لە ئارۆ سالار محمودەوە (٠٨:٢٦، ٢ی تەممووزی ٢٠٢٢)\n١٢ Wikipedia translation of the week: 2022-27\nوأظن في البداية تكفيك! زور سپاس. --Ruwaym (لێدوان) ٠٠:٠١، ١٧ی کانوونی یەکەمی ٢٠٢١ (UTC)[وەڵامدانەوە]\nمرحبا @Ruwaym نعم صح بذکر شکرا لک، يُنفَّذ...\n١. ڕۆوز شەحفە تم —— 💖Sakura Hana🌸 (لێدوان) ١٦:٣٤، ١٧ی کانوونی یەکەمی ٢٠٢١ (UTC)[وەڵامدانەوە]\n٢. ویجدان نەقیب --—— 💖Sakura Hana🌸 (لێدوان) ١٥:٥٦، ١٩ی کانوونی یەکەمی ٢٠٢١ (UTC)[وەڵامدانەوە]\n٣. عەزیزە ھاڕوون --—— 💖Sakura Hana🌸 (لێدوان) ١٣:٥٥، ٢٠ی کانوونی یەکەمی ٢٠٢١ (UTC)[وەڵامدانەوە]\nشكرا لك Sakura Hana. --Ruwaym (لێدوان) ١٠:٠٦، ٢٤ی کانوونی یەکەمی ٢٠٢١ (UTC)[وەڵامدانەوە]\n4. سەلوا محمەسانی —— 💖Sakura Hana🌸 (لێدوان) ١٦:٥٦، ٢٤ی کانوونی یەکەمی ٢٠٢١ (UTC)[وەڵامدانەوە]\nپرسیار لە GoRaN909ەوە (١٦:٣٢، ١٥ی حوزەیرانی ٢٠٢٢)[دەستکاری]\nسڵاو بەرێز ساکورا .. دەسخۆش کە ووتوێژی تی مۆبایلەکەت داخست ئەوەی ئەوە کەسە هەستا بە ئاژاوە نانەوە و شەرە دەستکاریکردن و خۆی کردبوە پرۆفیسۆری زمان لێمان بەبێ ئەوەی لەم ماوەی ساڵەی من هاتووم هیچ ووتار و چاکسازی و بەشداریەکی هەبێ تەنیا لە ڕەخنە گرتن و دەسکاریکردن و خراپکاری ناوەکان زیاتر .. بەهەرحاڵ نامەوێ زیاتر لەسەری بڕۆم ئەم پەیامەم بۆیە نارد هەر لەسەر ئەو ووتارەیە کە ناوەکەی خراپ بووە لەکاتی گواستنەوەدا پێشگری ویکیپیدیای بۆ زیاد بووە و زۆریشم هەوڵدا ناتوانرێ چاک بکرێ و بگوازرێتەوە گەر ئەزێت نیە سەیریکی بکە و چاکی بکەرەوە ... سوپاس :) --KuRaKuRd (لێدوان) ١٦:٣٢، ١٥ی حوزەیرانی ٢٠٢٢ (UTC)[وەڵامدانەوە]\nسڵاو بەڕێز @GoRaN909 سپاس بۆ بەشدارییەکەتان لە ویکیپیدیا بەڵام ئەو کەسە زۆر خزمەتی ویکیپیدیای کردووە لە ڕابردوو ئەتوانم بڵێم لە سێ کۆلەکە یەکێک لەو کۆلەکەکانی ویکیپیدیا ئەو ڕایگرتبوو بەتایبەتی لە ڕووی تەکنیکیەوە، بەھەرحاڵ بۆ مەسەلەی گفتوگۆکە بەلێ داخرا لەبەر ئەو ھۆکارانەی باسم کردوون لە گفتوۆکە، کێشەی وتارەکەش چارەسەر کرا زۆر سوپاس! 🌸 Sakura emad 💖 (لێدوان) ٢٢:٤٢، ١٥ی حوزەیرانی ٢٠٢٢ (UTC)[وەڵامدانەوە]\nپرسیار لە ئارۆ سالار محمودەوە (١٦:٤٥، ١٧ی حوزەیرانی ٢٠٢٢)[دەستکاری]\nمامۆستا دەتوانی ڤیدیۆیەکی پیگی کارتەرم بۆ دەبەزێنیت چونکە خۆم نایزانم، زۆر سوپاس --ئارۆ سالار محمود (لێدوان) ١٦:٤٥، ١٧ی حوزەیرانی ٢٠٢٢ (UTC)[وەڵامدانەوە]\nپرسیار لە ئارۆ سالار محمودەوە (١٦:٤٩، ١٧ی حوزەیرانی ٢٠٢٢)[دەستکاری]\nزۆرداوای لێبووردن دەکەم کە بەشی نوێ دەکەمەوە ئەم وەرگێرانە هی خۆمە لە یوتوب https://m.youtube.com/watch?v=cu-mdoFx640&t=57s --ئارۆ سالار محمود (لێدوان) ١٦:٤٩، ١٧ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: مەبەستت لە دابەزاندن بەرزکردنەوەیەتی بۆ ویکیپیدیا؟ 🌸 Sakura emad 💖 (لێدوان) ٢٣:١٣، ٣٠ی حوزەیرانی ٢٠٢٢ (UTC)[وەڵامدانەوە]\nWikipedia translation of the week: 2022-25[دەستکاری]\nپرسیار لە ئارۆ سالار محمودەوە (١٧:٤١، ٢٣ی حوزەیرانی ٢٠٢٢)[دەستکاری]\nمامۆستا من چۆن بتوانم وێنە دابنێم ل ویکی کۆموز چونکە دڵنیام خۆت باش دەزانی کە زۆر ناڕەزایم بۆ دێتەوە لە ویکی کۆموز تکایە دەتوانی فێرم بکەیت نەک لە کۆمپیوتەر، دەقاو دەق لە ویکی کۆموز --ئارۆ سالار محمود (لێدوان) ١٧:٤١، ٢٣ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: بە کورتی بابەتەکە ئەوەیە ئەوەی لەوێ باری دەکەیت دەبێت ھیخۆت بێت و بەرھەمی خۆت بێت و ئەوەی لەوێ بڵاوی دەکەیتەوە دەچێتە ژێر پاوانی گشتی، ئەگەر وێنەیەکت بەرز کردەوە ھیخۆت نەبوو ئەوا دەسڕدرێتەوە چونکە لەوێ وێنەی ماف پارێزراو پەسەند ناکەن. 🌸 Sakura emad 💖 (لێدوان) ١٧:٤٤، ٢٣ی حوزەیرانی ٢٠٢٢ (UTC)[وەڵامدانەوە]\nمەبەست لە مافی پارێزراو چییە ئارۆ سالار محمود (لێدوان) ١٧:٥٥، ٢٣ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: وێنەیەک کە خۆت گرتووتە و مافی بۆخۆت دەگەڕێتەوە ئەوە مولکی تۆیە، بەڵام وێنەیەک کە لەلایەن کەسانی ترەوە گیراوە و مافی بۆ ئەوان پارێزراوە ئەوا ناتوانی بەکاری بھێنی یان بەرزی بکەیتەوە. 🌸 Sakura emad 💖 (لێدوان) ١٨:١٠، ٢٣ی حوزەیرانی ٢٠٢٢ (UTC)[وەڵامدانەوە]\nبەس من لە ویکی کومز پێموترا ئەگەر هی خۆت نەبوو ئەوا دەتوانی کلیک لە ئەو بەشە کەیت کە نوسراوە موڵکی خۆم نییە ئەی بۆ ئەوە چی بکەم ئارۆ سالار محمود (لێدوان) ١٨:١٣، ٢٣ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: بەڵێ لەوکاتە ناوی بەرھەمھێنەر و سەرچاوەی بەرھەمەکە دەنووسی، و دواتر لە خوارەوە پرسیارت لێدەکەن کە بۆچی مافی ئەوەت ھەیە ئەم بەرھەمە باربکەیت، ئێوەش بەپێی جۆری بەرھەمەکە ھەڵبژاردەیەکی گوونجاو ھەڵدەبژێرن، گەر بەرھەمەکە ڕێگەپێدراو نەبوو و بۆ بڵاوکردنەوە ئەوە بێگوومان ئەوکاتە ناکەوێتە ژێر پاوانی گشتی و ناتوانرێت بڵاو بکرێتەوە لە کامنز. 🌸 Sakura emad 💖 (لێدوان) ١٨:٤٤، ٢٣ی حوزەیرانی ٢٠٢٢ (UTC)[وەڵامدانەوە]\nباشە ئەی تۆ چۆن وێنەی Hayley Atwell as Peggy Carter.jpg دانا، تکایە ئارۆ سالار محمود (لێدوان) ١٨:٤٦، ٢٣ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود من ئەم وینەیەم لە کامنز بارنەکردووە چونکە مافی پارێزراوە، لە ویکی خۆمان بارم کردووە. گەر کرتە لە وێنەکە بکەی و بەڵگەنامەکەی ببینی دەبینی من سەرچاوەی وێنەکەم دەستەبەر کردووە. 🌸 Sakura emad 💖 (لێدوان) ١٩:٤٣، ٢٣ی حوزەیرانی ٢٠٢٢ (UTC)[وەڵامدانەوە]\nدەتوانی فێرم بکەیت ئارۆ سالار محمود (لێدوان) ٢٠:٠١، ٢٣ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: ئەوانەی دەتوانن لە ناوخۆ پەڕگە بار بکەن پێویستە مافی بارکردنیان ھەبێت، ئەو مافەش تەنھا بەو کەسانە دەدرێت کە شارەزان لە بارکردنی وێنە و بەشداریان ھەیە لە پڕۆژەی بارکردن، لە ئێستادا بەڕێزت دەتوانی بەشداری لە پڕۆژەی ویکیپیدیا:داواکاریی بارکردنی پەڕگە بکەیت بۆ داواکردنی ئەو وێنانەی دەتانەویت باری بکەن، بێگوومان سیاسەت و ڕێساکان دەتوانن لە پڕۆژەکە بخوێننەوە زۆر سوپاس! 🌸 Sakura emad 💖 (لێدوان) ٢٠:٠٦، ٢٣ی حوزەیرانی ٢٠٢٢ (UTC)[وەڵامدانەوە]\nزۆر زۆر زۆر سوپاس ئارۆ سالار محمود (لێدوان) ٢٠:٣٢، ٢٣ی حوزەیرانی ٢٠٢٢ (UTC)[وەڵامدانەوە]\n🌸 Sakura emad 💖 (لێدوان) ٢٠:٤٠، ٢٣ی حوزەیرانی ٢٠٢٢ (UTC)[وەڵامدانەوە]\nپرسیار لە ئارۆ سالار محمودەوە (١٦:٣٦، ٢٤ی حوزەیرانی ٢٠٢٢)[دەستکاری]\nباشە مامۆستا من چۆن دەتوانم بەستەرێک لە بەستەرێک ببەستمەوە تەنها لە یەک وتاردا --ئارۆ سالار محمود (لێدوان) ١٦:٣٦، ٢٤ی حوزەیرانی ٢٠٢٢ (UTC)[وەڵامدانەوە]\nبۆ دەستکاری دیدەری گەر هەبێت ئارۆ سالار محمود (لێدوان) ١٧:١٢، ٢٤ی حوزەیرانی ٢٠٢٢ (UTC)[وەڵامدانەوە]\nجواب، تکایە ئارۆ سالار محمود (لێدوان) ١١:٥٢، ٢٥ی حوزەیرانی ٢٠٢٢ (UTC)[وەڵامدانەوە]\n🌸 Sakura emad 💖 (لێدوان) ١١:٥٧، ٢٥ی حوزەیرانی ٢٠٢٢ (UTC)[وەڵامدانەوە]\nنەخێر مامۆستا ئەگەر لە ویکیپیدیای ئینگلیزی سەیرت کردبێت ئەوا کاتێک کلیک لە ناوێک دەکەیت ناوبات بۆ وتارێک بەڵکو دەوبات بۆ وشەیەک لە وتارێک ئارۆ سالار محمود (لێدوان) ١٢:٣٨، ٢٥ی حوزەیرانی ٢٠٢٢ (UTC)[وەڵامدانەوە]\nنمونە : کارەکتەرەکانی گەردوونی سینەمای مارڤڵ: ئـ - ئێڵ بۆ ئەم کارەم دەوێت بڕۆ سەر ئینگلیزییەکە کاتێک کلیک لە بەربەستیک دەکەیت کە ناوە یەکسەر خۆی دەوباتە خوارەوە بۆ ئەو ناوە ئارۆ سالار محمود (لێدوان) ١٢:٣٩، ٢٥ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: مەبەستت ئەوەیە ھەر وتارێک کراوە بە بەش-بەش، و پوختەیەکی لەسەر نووسراوە و لەسەر ھەر بەشێک see also ھەیە کە کرتەی لەسەر دەکەی دەتباتە ناو خوودی وتارەکە؟ 🌸 Sakura emad 💖 (لێدوان) ١٢:٤٧، ٢٥ی حوزەیرانی ٢٠٢٢ (UTC)[وەڵامدانەوە]\nوایە ئەی چۆن من لە وتارێک ترەوە بەستەرێک دابنێم یەکسەر بێت بۆ ئەم بەشانە وەک من لە وتاری شاژنە سیۆندک (دراما) بم کلیک لەسەر ناوی سیۆندۆک بکەم یەکسەر بێت بۆ ئەم بەشە کە لە بەشەکە نوسراوە سیۆندۆک؟ ئارۆ سالار محمود (لێدوان) ١٢:٤٩، ٢٥ی حوزەیرانی ٢٠٢٢ (UTC)[وەڵامدانەوە]\n🌸 Sakura emad 💖 (لێدوان) ١٢:٥٧، ٢٥ی حوزەیرانی ٢٠٢٢ (UTC)[وەڵامدانەوە]\nدەتوانی دانەیەکم بۆ وا لێبکەیت ئارۆ سالار محمود (لێدوان) ١٢:٥٩، ٢٥ی حوزەیرانی ٢٠٢٢ (UTC)[وەڵامدانەوە]\nوەک پیگی کارتەر لە بەشی ٣ ئارۆ سالار محمود (لێدوان) ١٢:٥٩، ٢٥ی حوزەیرانی ٢٠٢٢ (UTC)[وەڵامدانەوە]\nئەتوانم بە خاڵ پێتبڵێم ئارۆ سالار محمود (لێدوان) ١٣:٠٠، ٢٥ی حوزەیرانی ٢٠٢٢ (UTC)[وەڵامدانەوە]\nبەڵام گەر سەیری وتارەکە بکەین خۆت دەیزانی و ئەنجامت داوە بۆ نموونە بڕوانە ئەم بەشە کێشەی نییە پێم وایە. 🌸 Sakura emad 💖 (لێدوان) ١٣:٠٩، ٢٥ی حوزەیرانی ٢٠٢٢ (UTC)[وەڵامدانەوە]\nتکایە تاقی بکەرەوە و بزانە چۆن بوو سوپاس لەگەڵ ڕێزدا….. ئارۆ سالار محمود (لێدوان) ١٤:١٢، ٢٥ی حوزەیرانی ٢٠٢٢ (UTC)[وەڵامدانەوە]\nدەست خۆش لەسەرەوە بەستەرێکت داناوە نوسراوە ئەم بەشە چیت تیا نوسیوە؟ بۆ ئەوەی منیش وای لێبکەم ئارۆ سالار محمود (لێدوان) ١٤:٣٥، ٢٥ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: ئایا بەڕێزتان دەتانەوێت لەناو خشتە بەستەر بە وتارێکی دیاریکراو بدەن ئەوەیە پرسیارەکە؟ 🌸 Sakura emad 💖 (لێدوان) ٢١:٢٢، ٢٥ی حوزەیرانی ٢٠٢٢ (UTC)[وەڵامدانەوە]\nبەڵێ ئارۆ سالار محمود (لێدوان) ٢١:٢٢، ٢٥ی حوزەیرانی ٢٠٢٢ (UTC)[وەڵامدانەوە]\nتەنها زانیاریەکانم بۆ بنوسە بە تێر و پەڕی سوپاس ئارۆ سالار محمود (لێدوان) ٢١:٢٣، ٢٥ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: بۆ وەڵامی دووەم پرسیار ئێمە شتێکمان ھەیە بەناوی ھاشتاگەکان # کە لە ویکیپیدیا بەکاردێت بۆ تیشک خستنەسەر و چوونە سەر شتێکی دیاریکراو ئایا بەڕێزتان مەبەستتان ئەوەیە لە وتارێک ڕاستەوخۆ بەکارھێنەر یان خوێنەر ببات بۆ شتێکی دیاریکراو؟ 🌸 Sakura emad 💖 (لێدوان) ٢١:٢٣، ٢٥ی حوزەیرانی ٢٠٢٢ (UTC)[وەڵامدانەوە]\nڕێک بەو شێوەیە ئارۆ سالار محمود (لێدوان) ٢١:٢٤، ٢٥ی حوزەیرانی ٢٠٢٢ (UTC)[وەڵامدانەوە]\nبەڵام بۆ بەشێک ئارۆ سالار محمود (لێدوان) ٢١:٢٥، ٢٥ی حوزەیرانی ٢٠٢٢ (UTC)[وەڵامدانەوە]\nوەک ئەوەی کە لەسەرەوە تاقیکردنەوەیەکت بۆ ئەنجام دابووم کە بەستەرێکت دانابوو بەناوی ئەم بەشە ئارۆ سالار محمود (لێدوان) ٢١:٢٦، ٢٥ی حوزەیرانی ٢٠٢٢ (UTC)[وەڵامدانەوە]\nکە یەکسەر بۆ بەشی ئەیجاک بردیتی ئارۆ سالار محمود (لێدوان) ٢١:٢٦، ٢٥ی حوزەیرانی ٢٠٢٢ (UTC)[وەڵامدانەوە]\nوێنەکە دەست نیشانم کردووە کرتە لەسەر ئەو بەشە دەکەی کە دەتەوێت خوێنەر بۆی بگوازرێتەوە لەجیاتی ئەوەی خۆی بۆی بگەڕێت، لەدوای کرتە کردن ئۆتۆماتیکی بەستەرەکەت دەست دەکەوێت لەسەرەوەی پەڕەکە لە بەشی بەستەر ئینجا بەستەرەکە کۆپی دەکەیت و دەیکەیت بە بەستەر بۆ ئەو نووسینەی کە مەبەستتە 🌸 Sakura emad 💖 (لێدوان) ٢١:٢٧، ٢٥ی حوزەیرانی ٢٠٢٢ (UTC)[وەڵامدانەوە]\nواتا لەو شێونەدا کۆپی دەکەیت ئارۆ سالار محمود (لێدوان) ٢١:٢٩، ٢٥ی حوزەیرانی ٢٠٢٢ (UTC)[وەڵامدانەوە]\n🌸 Sakura emad 💖 (لێدوان) ٢١:٣٢، ٢٥ی حوزەیرانی ٢٠٢٢ (UTC)[وەڵامدانەوە]\nدەستخۆش ئارۆ سالار محمود (لێدوان) ٢١:٣٣، ٢٥ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: کرتە لەسەر ئەم وێنەیە بکە بۆ شیکردنەوەی زیاتر: 🌸 Sakura emad 💖 (لێدوان) ٢١:٣٥، ٢٥ی حوزەیرانی ٢٠٢٢ (UTC)[وەڵامدانەوە]\nدەبینیت کە لەدوای کرتە کردن لە بەشەکە بەستەری وتارەکە گۆڕانکاری بەسەردا دێت. 🌸 Sakura emad 💖 (لێدوان) ٢١:٣٦، ٢٥ی حوزەیرانی ٢٠٢٢ (UTC)[وەڵامدانەوە]\nبڕوانە ئەم وێنەیە دەبینی نووسراوە دەستکاری سەرچاوە، لە ھەر ناو ھەر ناوەڕۆکێکی ویکیپدیا ئەمە ھەیە کە کرتەت لە دەستکاری سەرچاوە کرد، سەرچاوەی ناوەڕۆکەکە دەبینی و دەزانی چۆن وای لێکراوە،\nھیوادارم ڕوون بم؟ 🌸 Sakura emad 💖 (لێدوان) ١٢:١٨، ٢٦ی حوزەیرانی ٢٠٢٢ (UTC)[وەڵامدانەوە]\nباشە چۆن ئێمە دەتوانین وشەیەک بهێنینە ناوەڕاست بەبێ ئەوەی ئەو شتانە دیاربن کە بۆی دادەنێن بەتەمەی دروستکردنی پەرەیەکی خۆمم ئارۆ سالار محمود (لێدوان) ١٢:٢١، ٢٦ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: مەبەستت لەو شتانە چییە کە بۆی دادەنێین؟ 🌸 Sakura emad 💖 (لێدوان) ١٢:٣٠، ٢٦ی حوزەیرانی ٢٠٢٢ (UTC)[وەڵامدانەوە]\nئامازەکان ئارۆ سالار محمود (لێدوان) ١٢:٣٢، ٢٦ی حوزەیرانی ٢٠٢٢ (UTC)[وەڵامدانەوە]\nئامرازەکام ئارۆ سالار محمود (لێدوان) ١٢:٣٣، ٢٦ی حوزەیرانی ٢٠٢٢ (UTC)[وەڵامدانەوە]\nئامرازەکان ئارۆ سالار محمود (لێدوان) ١٢:٣٣، ٢٦ی حوزەیرانی ٢٠٢٢ (UTC)[وەڵامدانەوە]\n@ئارۆ سالار محمود: مەبەستت چیە لە ئامرازەکان؟ بۆچی ئامرازەکان پەیوەندیان بە ناوەڕۆکی پەڕەی بەکارھێنەریت ھەیە؟ 🌸 Sakura emad 💖 (لێدوان) ١٢:٥٥، ٢٦ی حوزەیرانی ٢٠٢٢ (UTC)[وەڵامدانەوە]\nبە ڕوونتر دەمەوێت ڕستەیەک گەورە بکەم و بیخەمە ناوەڕاستی پەڕەکە سادە و ساکار ئارۆ سالار محمود (لێدوان) ١٣:٠١، ٢٦ی حوزەیرانی ٢٠٢٢ (UTC)[وەڵامدانەوە]\nبێزەحمەت باشە چۆن پێڕست بخەمە ناو پەڕەی بەکارهێنەرەوە ئارۆ سالار محمود (لێدوان) ١٤:٤٢، ٢٦ی حوزەیرانی ٢٠٢٢ (UTC)[وەڵامدانەوە]\nو زۆری تریش لە پەڕەی بەکارھێنەر:سبدا دەستدەکەون. 🌸 Sakura emad 💖 (لێدوان) ١٦:٠١، ٢٦ی حوزەیرانی ٢٠٢٢ (UTC)[وەڵامدانەوە]\nدەست خۆش ئارۆ سالار محمود (لێدوان) ٢٠:٤٥، ١ی تەممووزی ٢٠٢٢ (UTC)[وەڵامدانەوە]\nWikipedia translation of the week: 2022-26[دەستکاری]\nپرسیار لە Jamil1969ەوە (٠٣:١١، ٢ی تەممووزی ٢٠٢٢)[دەستکاری]\nسلاو به خته وه رم له وه ی که ده توانم یارمه تی ده ر بم له ویکی پیدیا --Jamil1969 (لێدوان) ٠٣:١١، ٢ی تەممووزی ٢٠٢٢ (UTC)[وەڵامدانەوە]\n@Jamil1969: سڵاو خۆشحاڵم کە بەڕێزت لێرە دەبینم ھەر پرسیارێک یان یارمەتییەکتان ویست ھەوڵی خۆم دەدەم کە بەجێی بگەیەنم. 🌸 Sakura emad 💖 (لێدوان) ٠٣:٢٦، ٢ی تەممووزی ٢٠٢٢ (UTC)[وەڵامدانەوە]\nسپاس ماموستای به ریز Jamil1969 (لێدوان) ٠٣:٣٩، ٢ی تەممووزی ٢٠٢٢ (UTC)[وەڵامدانەوە]\nپرسیار لە ئارۆ سالار محمودەوە (٠٨:٢٦، ٢ی تەممووزی ٢٠٢٢)[دەستکاری]\nخاتوون پڕۆژەیەک هەیە لە ویکیپیدیا کە بۆ وەرگێڕان بێت یاخود وتووێژی لێبکرێت؟ --ئارۆ سالار محمود (لێدوان) ٠٨:٢٦، ٢ی تەممووزی ٢٠٢٢ (UTC)[وەڵامدانەوە]\n@ئارۆ سالار محمود: مەبەستت چییە لەوەی پڕۆژەیەک ھەبێت بۆ وەرگێڕان؟ ئێمە ویکیپڕۆژەمان ھەیە گەر ئاگادار بیت. 🌸 Sakura emad 💖 (لێدوان) ٠٨:٣٨، ٢ی تەممووزی ٢٠٢٢ (UTC)[وەڵامدانەوە]\nدەست خۆش ئارۆ سالار محمود (لێدوان) ١١:٥٤، ٢ی تەممووزی ٢٠٢٢ (UTC)[وەڵامدانەوە]\nWikipedia translation of the week: 2022-27[دەستکاری]\nAbout · Nominate/Review · Subscribe/Unsubscribe · Global message delivery ٠٠:٥١، ٤ی تەممووزی ٢٠٢٢ (UTC)\nوەرگیراو لە «https://ckb.wikipedia.org/w/index.php?title=لێدوانی_بەکارھێنەر:Sakura_emad&oldid=956098»\nئەم پەڕەیە دواجار لە ٠٠:٥١ی ٤ی تەممووزی ٢٠٢٢ نوێ کراوەتەوە.


March 5, 2020 – Dengekan\nجۆكه‌ر .. ئه‌و فیلمه‌ی زێتر له ملیار دۆلار داهتی بوو … حه‌یده‌ر عه‌بدولڕه‌حمان\nWritten on March 5, 2020, by Haider Abdulrahman\nدایكم ئامۆژگاری ده‌كردم هه‌میشه زه‌رده‌خه‌نه به‌سه‌ر لێومه‌وه بێت و به‌خته‌وه‌ربم، بۆیه ده‌بێت ته‌نیا ئامانجێكم ئه‌وه بێت كه‌خۆشی و پێكه‌نین بۆ جیهان ده‌سته‌به‌ر كه‌م.. ئه‌مه دیالۆگێكی (ئارسه‌ر فلیك) ی قۆشمه‌بازه له‌فیلمی Continue Reading »\nComments Off on جۆكه‌ر .. ئه‌و فیلمه‌ی زێتر له ملیار دۆلار داهتی بوو … حه‌یده‌ر عه‌بدولڕه‌حمان\nCategories: Cinema, General, Literature\nWritten on March 5, 2020, by Zahir Abarash\nرۆژی 20 ی فێبروەری ساڵی 2020 بۆ سازدانی وارکشۆپێک لەسەر هونەری شانۆ گەیشتمە شاری قاهیرە لە ووڵاتی میسر. گەشتەکەم لەسەر بانگهێشتی ( فرقە شمس المسرحي) بوو. کە هونەرمەند و بەرێوەبەری Continue Reading »\nComments Off on قاهیرە شاری شەو! … زاهیرعەبەڕەش\nWritten on March 5, 2020, by Stivan Shamzinani\n-1- ژنی ئێمە “کورد” زیاد لە هەر شت خۆی وەک جەستە دەبینێت. ژن هەیە بۆ شکانی نینۆکێکی دەستکرد کە چەند دۆلارێک خەرجی بووە، چەند رۆژێک ماتەمینی دەگرێت. بە حوکمی مانەوەی Continue Reading »\nComments Off on روانگەیەکی تر لە هەمبەر دۆزی مێینە … ستیڤان شەمزینی\nئایە دەکرێت لۆمەی خەڵکی بکەین لە ڕانەپەڕینیان دژ بە دەسەڵات؟ … زاهیر باهیر\nWritten on March 5, 2020, by Zahir Bahir\nزۆرێك لە نوسەران و ڕۆشنبییران و ئەهلی فەیسبووك سوکایەتییەکی زۆر بە دانیشتوانی کوردستان دەکەن کە گوایە ترسنۆکن، هیچوپوچن، هەر شایستەی ئەو ژێردەستی و زۆرداری و نەبوونییەن. هەندێکیشیان ئەهۆنانە و دەیانکەن Continue Reading »\nComments Off on ئایە دەکرێت لۆمەی خەڵکی بکەین لە ڕانەپەڕینیان دژ بە دەسەڵات؟ … زاهیر باهیر\nWritten on March 5, 2020, by Chnur Namiq\nكه‌لووی دوانه باسی به‌ختم بۆ ئه‌كات و پێكه‌نین رووم داگیر ئه‌كا سه‌ر ئه‌نێمه په‌نجه‌ره‌یه‌كی بێ مینا (ئای له‌مینا) ، دڵم ئه‌كاته هه‌ڵمات و ده‌ستی درێژی دره‌ختێك له په‌نجه‌ره‌ی شكاوه‌وه ده‌یان Continue Reading »\nComments Off on ئای له‌مینا…. مینای دڵم ئه‌شكێنێ … چنوور نامیق\nمناڵێک بە ڕیشی سپیەوە … نەوزاد بەندی\nWritten on March 5, 2020, by Denegkan\nھێشتا حەزئەکەم بچم بۆ دوکانی کۆڵانەکەی ئەودیو ، لولەیەک تاعین و سێ نوقڵی ترش و شیرین بکڕم و بە ڕاکردن بێمەوە بۆ ماڵ ، نەک قەرەج بمفڕێنێ .. ھێشتا مناڵەکەی Continue Reading »\nComments Off on مناڵێک بە ڕیشی سپیەوە … نەوزاد بەندی\nWritten on March 5, 2020, by Ahmad Kamaran\nئه‌مریكا وڵاته زلهێزه‌كه‌ی جیهان كه به‌چه‌كه پێشكه‌وتوه‌كانی و به ئابووریه به‌هێزه‌كه‌ی به‌رده‌وام خۆی به‌سه‌ر هه‌موو جیهان ده‌سه‌پێنێت به‌تایبه‌تیش ڕۆژهه‌ڵاتی ناوه‌ڕاست كه به‌رده‌وام هه‌وڵده‌دات له‌ژێر سیاسه‌ته‌كانی خۆیدا بێت وپه‌نجه‌ی هه‌ركه‌سێكیش ده‌قرتێنێت Continue Reading »\nComments Off on جه‌نگی ئه‌مریكا و تاڵیبان، له‌قه‌ته‌ره‌و پێ ده‌نێته قۆناغێكی تر … ئه‌حمه‌د كامه‌ران\nسووتووی مێژوو … ستار ئه‌حمه‌د\nلە كاتێكدا داود ئۆغڵو كورد دەكوژێ كەچی سەركردەكانی ئێمە لەئەنقەرە روومەتی دەلێسنەوە پێیان زۆرە دیكتاتۆرێك روویەكی خۆشیان بداتێ ئەوەتانێ ئەمەریكا بارەگای داعش دەڕفێنێ نەوەكوو زەبریان بگاتێ هەر بەرپرسەكەی خۆمانە تەنكەری Continue Reading »\nComments Off on سووتووی مێژوو … ستار ئه‌حمه‌د\n…ناتۆش پاڵپیشتی تیرۆریستان ئه‌گرێت ئه‌حمه‌د ره‌جه‌ب\nWritten on March 5, 2020, by Ahmad Rajab\nئاشكرایه له هه‌ر كوێ شه‌ر روویدابێت كوردو كوردستانیان به هۆی وڵاته داگیركه‌ره‌كانی كوردستان دووچاری گرتن و كوشتن بوونه‌ته‌وه و هه‌روا له ناوبردنی سامان و دارایی هاوڵاتیانی و خاپوركردنی خاكه‌كه‌ی و Continue Reading »\nComments Off on …ناتۆش پاڵپیشتی تیرۆریستان ئه‌گرێت ئه‌حمه‌د ره‌جه‌ب\nئەدەبی منداڵان – ڤایرۆسی کۆرۆنا … فەرهاد ئەحمەد بەرزنجی\nبۆ ئەوەی پەتای ڤایرۆس نەمبات بەرەو نەخۆشی خاوێنی خۆم ڕادەگرم هەتا بژیم بەخۆشی۰ ئەمڕۆ کۆرۆنا باوە پەتای ئەم سەردەمەیە دەبێ خۆبپارێزین لەو دەردە کوشندەیە۰ بۆیە بەسابون و ئاو دەستەکانم جوان Continue Reading »\nComments Off on ئەدەبی منداڵان – ڤایرۆسی کۆرۆنا … فەرهاد ئەحمەد بەرزنجی\nباقاویەک لەگەل حیزبە کوردیەکان بخۆینەوە…ن.محمد باپیر November 26, 2020\nپارادایمەکانی جەنگ لە جەنگی تەقلیدییەوە بۆ جەنگی بایۆ تەکنیکی … نووسینی: ستیڤان شەمزینی\nنامەیەکی کراوە بۆ بەرێز قوباد تالابانی … شاخەوان سەنگاوی\nSep 2, 2018\tClosed\nپلاتۆنۆڤ “کافکا*-ی ڕوسی”.. و کێشەی ئه‌نتڵجنسیای شۆڕشگێڕی ڕوسی …1\nدوانزەوانەکەنی ڕاپەڕینی خەڵکی ئێران و ئەنجامگیریەک … رێبوار عارف


ئایا ڤاکسینەکان کاریگەریان بەرامبەر زنجیرەی گۆڕاوی دەلتا هەیە؟ - تۆڕی میدیایی خەڵک\nڤایرۆسی گۆراوی کۆرۆنا ، بە دیاریکراوی زنجیرەی دەلتا لە بەشێکی زۆری وولاتانی جیھان بلاوبۆتەوەو لە ھەلشکانە . گەیشتنی دەلتا بۆ کوردستان شتێکی تەواو چاوەڕوانکراو بوو ، لەدوای بڵاوبوونەوەی ئەو جۆرە نوێیە، خەلکانێکی زۆر باس لەوەدەکەن، كە ڤاكسینەكان مرۆڤ لە جۆری دەلتای كۆڕۆنا ناپارێزن، بۆیە پێویست بە وەرگرتنی ناكات! ئایا بەڕاستی ڤاكسینەكان كاریگەریان بەسەر ئەو جۆرە نوێیەی كۆڕۆنا نیە؟ ھەوڵدەدەم لەم چەند خالەی خوارەوە وەڵامی ئەو پرسیارە بدەمەوە:\n1- بەرلەهەموو شتێك دەبێت ئەو ڕاستیە بزانین، كە ھیچ ڤاکسێنێک سەد لە سەد نەخۆش ناپارێزێت، ڕاستە سێ ھەفتە دوای وەرگرتنی بڕەژەمی یەکەمی ڤاکسین لەشی مرۆڤ دەست بە درووستکردنی بەرگری دەکات ، بەلام دەبێت ئەوە بووترێت کە بەرگری تەواو دوای دوو ھەفتە لە بڕەژەمی دووەمی ڤاکسین درووست دەبێت . لە بەریتانیا تێبینی کراوە ژمارەی تووشبوان بە جۆری دەلتا لە نێو ئەو كەسانەی تەنیا یەك ژەم ڤاكسینیان وەرگرتووە زۆر زیاتر بووە بە بەراورد بەوانەی هەردوو ژەمی ڤاكسینەكەیان وەرگرتووە. لێکۆلینەوەکان وا دەردەخەن کاریگەری ڤاکسینەکان دوای بڕەژەمی یەکەم بەرامبەر بە زنجیرەی دەلتا وەكو پێویست نیە، ھەر بۆیە زۆر گرنگە ھەردوو بڕەژەمی ڤاکسینەکان وەربگیرێت، دەکرێت ژەمی دووەم دوای سێ ھەفتە لە وەرگرتنی ژەمی یەكەم وەربگیرێت، ئەگەر تۆزێك دواتریش بكەوێت زیانی نیە، بە مەرجێک لە سئ مانگ زیاتر نەبێت. بەشێک لە لێکۆلینەوەکان وا دەردەخەن ئەگەر بڕەژەمی دووەم ھەشت ھەفتە دوای بڕەژەمی یەکەم بدرێت بۆی ھەیە کاریەگەری باشتری ھەبێت و برێکی زیاتر لە بەرگری درووست بکات.\n2- .لێکۆلینەوەکان دەریان خستووە ڤاکسینەکان کاریگەریان بەرامبەر زنجیرەی دەلتا هەیە، بەلام بە ڕێژەیەکی کەمتر بە بەراوردکردن لەگەل زنجیرە کۆنەکانی کۆرۆنا. بۆی ھەیە ڕێژەی کاریگەری ڤاکسینەکان بەرامبەر دەلتا لە ڤاکسینێکەوە بۆ ڤاکسینکێکی تر بگۆڕێت ، بەلام بە شێوەیەکی گشتی ڤاکسینەکان بە ڕێژەی ٦٦—٨٨٪ خەلکی دەپارێزن لە تووشبوون بەو زنجیرە نوێیەی کۆرۆنا. لە بەریتانیا زۆربەی ھەرەزۆری ئەو کەسانەی تووشی زنجیرەی دەلتا بوون لە ڕیزی گەنجەکان ومندالانن، واتە ئەوانەی ڤاکسینیان وەرنەگرتووە ، هاوكات ژمارەیەکی بەرچاو لەوکەسانە بوو کە تەنھا یەک بڕەژەمی ڤاکسینیان وەرگرتووە.\n3- ڕێژەی تووشبوون بە زنجیرەی دەلتا لەو کەسانەی ھەردوو بڕەژمەی ڤاکسینیان وەرگرتووە زۆر کەمە ، بەلام لەوەش گرنگتر لە ئەگەری تووشبوونیش ئەوانەی ڤاکسینیان وەرگرتووە زۆر ناڕەحەت نابن ، رێژەی ئەو کەسانەی کە پێویستیان بە چارەسەری نەخۆشخانە دەبێت یەکجار کەمە . ھەر لەبەر ئەو ھۆیانەیە لە وولاتێکی وەک بەریتانیا لە کاتێک ژمارەی تووشبوون لە ھەلکشانە ژیان تەواو ئاسایی بۆتەوە، چونكە نزیکەی ٧٠٪ ی خەلکی بەریتانیا ھەردوو بڕەژەمی ڤاکسینەکانیان وەرگرتووە . واتە ڤاکسینەکان تاکە ھۆکارن بۆ ئاسایی بوونەوەی ژیان و کەمبوونەوەی مردن بە ھۆی کۆرۆنا.\n4- پێنج مانگ پێش ئێستا لە نووسینێكمدا ئاماژەم بەوە كرد، کە مردن بە ھۆی ڤایرۆسی کۆرۆنا دوای وەرگرتنی ڤاکسین دەبێت بە دیاردەیەکی دەگمەن . ھەفتەی ڕابردوو لێکۆلینەوەیەکی گەورە لە ئەمریکا بلاوکراوەتەوە، كە لە کۆی ھەژدە ھەزار مردن بە ھۆی ڤایرۆسی کۆرۆنا کەمتر لە ١٪ لەو نێو ئەو کەسانەدا بووە، کە ھەردوو ژەمی ڤاکسینەکانیان وەرگرتووە ، بە واتایەکی تر بە گوێرەی ئاو ئامارانەی کە تاکوو ئێستا لەبەردەستە ڤاکسینەکان بە رێژەی ٩٩٪ خەلک لە مردن بە ھۆی کۆرۆنا دەپارێزێت .\nئاگادارم ڤاکسینەکان وەک پێویست لەبەردەست نین ، بەلام لە چەند ھەفتەو مانگی داھاتوو برێکی زیاتر دەگاتە عێراق و کوردستان. جێگای داخە خەلکانێکی زۆر لە ڤاكسینەكە دەترسن، ئەو دیاردەیە لە هەموو جیهان هەیە، لەگەڵ ئەوەشدا تا ئێستا نزیکەی چوار بلیۆن بڕەژەمی ڤاکسینەکان لە جیھان بەکار ھاتووە و ئەو کەسانەی کێشەیان بۆ درووست بووە بە ھۆی بەکارھێنانی ڤاکسین ژمارەیان یەکجار کەمە .لە عێراق وەک بەشێکی وولاتە ھەژارەکان کەمتر لە ٣٪ دانیشتووان ڤاکسینیان وەرگرتووە، ئەمەش بڕیكی زۆر كەمەو بە شێوەیەکی راستەوخۆ دەبێتە ھۆی بەردەوامبوون و زیادبوونی کۆرۆنا.\nکوردستانیانی خۆشەویست دەزانم خەلکی بێزار بوون لە کۆرۆنا ، من لێرەدا باسی کارەنتینەکردن و پەیرەوکردنی ڕێکارەکانی خۆپاراستن ناکەم ، چونکە زۆرینەی خەلکی شارەزاییەکی باشیان دەربارەی ئەو ڤایرۆسە پەیدا كردووە، بەلام لە دۆخێكی وەك ئێستادا، کە ڤایرۆسەکە بە رێژەیەکی زۆر بلاوبۆتەوە ، ئەگەر دەرفەتی ئەوەت ھەبێت ڤاکسین وەربگریت بەھیچ شێوەیەک دوو دل مەبە ، ئەگەر نیشانەکانی کۆرۆنات ھەیە، کە دەزانین جۆری دەلتا تا رادەیەکی زۆر لە ھەلامەت دەچێت ، ئەوا لە مالەوە مەچۆ دەرەوەو ویژدانت بکە بە حەکەم ، چونکە بە دەرچوونت و تێکەڵ بوون بە خەڵک کۆمەلێک خەلکی بێ گوناح تووشی ئەو ڤایرۆسە دەکەیت . ئەگەر بۆت دەکرێت بۆ دلنیابوون لە تووشبوون بە ڤایرۆسەکە ئەتوانی لە سەنتەرەکان پشکنینی پس سی ئار بکەیت . لە ئەگەری نارەحەت بوون و تەنگەنەفەسی و دابەزینی رێژەی ئۆکسجین بە زووترین کات سەردانی دکتۆر و نەخۆشخانەکان بکە .\nبە ھیوای ئەوەی کە کوردستان بە کەمترین زیان لەو شەپۆلەی کۆرۆنا دەربازی بێت .\nنەجەف؛ لەڕێگەی فڕۆكەی بێفڕۆكەوان بەچڕی كۆگایەكی حەشدی شەعبی كرایە ئامانج


كۆرۆنا.. پاساوێكی تر بۆ بەرتەسككردنی ئازادی رۆژنامەنوسی\nكۆرۆنا.. پاساوێكی تر بۆ بەرتەسككردنی ئازادی رۆژنامەنوسی\nسه‌نته‌ری میترۆ بۆ داكۆكی كردن له مافی رۆژنامه‌نوسان ئاماری شه‌ش مانگی ڕابردوی پێشێكاریی به‌رامبه‌ر رۆژنامه‌نوسان بڵاو کردەوە،\nده‌قی راگه‌یه‌ندراو‌ی سه‌نته‌ری میترۆ:\nكۆرۆنا.. پاساوێكی تر بۆ بەرتەسككردنی ئازادی رۆژنامەنوسی\nئامارەكانی شەش مانگی پێشێلكاری بەرامبەر ئازادیی رۆژنامەنوسی\nلە شەش مانگی رابردوودا لە 1ی كانوونی دووهەم بۆ 30 حوزەیرانی 2020 سەنتەری میترۆ (98) جۆری پێشێلكاری بەرامبەر (72) رۆژنامەنوس و دەزگای راگەیاندن تۆمار كردوە، لە ناویاندا (5) رۆژنامەنوسی ژن بوون. بەم شێوەیە:\n(53) حاڵەتی رێگری لە رووماڵكردن\n(5) حاڵەتی هەرەشە\n(7) حاڵەتی دەستبەسەركردن لە دەرەوەی چوارچێوەی یاسای رۆژنامەگەری\n(11) حاڵەتی دەستبەسەركردنی شكاندنی كەلوپەلی رۆژنامەنوسان\n(3) هێرشی یٔەلیكترۆنی\n(2) كەیسی هەراسانکردنی كچان و ژنانی لەناو دەزگاكانی میدیا.\nسەنتەری میترۆ لە كۆتایی مانگی شوبات لەگەڵ دەسپێكردنی پلانی حكومەت بۆ خۆپارێزی لە ڤایرۆسی كۆرۆنا داوای لە میدیاكانی هەرێمی كوردستان كرد لە قۆناغی خۆپاراستن لە نەخۆشی "كۆرۆنا" پاڵپشتی هەڵمەتی نیشتیمانی بكەن بۆ خۆپارێزی لەم پەتایە و بڵاوكردنەوەی رێنمایی وهۆشیاری خۆپارێزی تەندروستی، نەبنە سەكۆیەك بۆ بەرهەمهێنانی ترس و پروپاگەندە، پشت بە سەرچاوەی فەرمی ببەستن.\nمیدیاكانی كوردستان، لەماوەی 4 مانگی رابردوو كە ماوەی قۆناغی رێوشوێنەكانی خۆپارێزییە لە هەرێمی كوردستان، لە بری ئاسانكاری زیاتر بۆ دەزگاكانی راگەیاندن و پەیامنێرەكانی، دامەزراوە جۆراجۆرەكانی حكومەت لە هێزی چەكدارو مەدەنییان فشاری زیاتریان خستە سەر رۆژنامەنوسان، تەنانەت لە هەندێ حاڵەتدا ئۆباڵی بەرزبوونەوەی رێژەی تووشبوانی خستە سەر شانی هەندێ دەزگای میدیا دیارترینیان كەناڵەكانی سەر بە ئۆپۆزیۆنی سیاسی لە هەرێمی كوردستان.\nئەم رێگری و فشارانە لە كاتێكدایە كە لەم قۆناغەدا زۆرینەی میدیای بینراو، بیستراو، ئەلیكترۆنی، رۆڵی گرنگیان هەبووە لە بڵاوكردنەوەی هۆشیاری تەندروستی، بە زانیاری دروست بەشداربوون لە هەڵمەتی خۆپارێزی یٔەركی پیشەیی خۆیان جیبەجێكردوە، دویان رۆژنامەنوس خۆیان خێزانەكانیان توشی ڤایرۆسی كۆرۆنا بوون. ئەمەش جێگەی ستایشە نەك سەرزەنشت و پەلاماردانی مافەكانیان.\nلەناو ئەم بارودۆخەدا جیاكاری و هەراسنكردنی ژنانی و كچانی رۆژنامەنوس بەردەوام بوو، میترۆ هەندێ كەیسی هەستیاری وەرگرتتوە كە پەیوەندی بە هەراسانكردنی كچان و ژنانی رۆژنامەنوسەوە هەبووە لە ناو دەزگانی میدیای كوردستانی.\nهەروەها سەرنجی داوە كە ناهاوسەنگییەكی تەواو هەیە لە بەشداری ژنان لەناو هەواڵ و راپۆرت و بەرنامەكانیادا، داوا دەكەین هەنگاو بنێن بەرەو گەڕاندنەوەی هاوسەنگی بۆ پرسەكانی جێندەر، بەشدارییەكی هاوسەنگ هەبێت چونكە ژنان و كچان لە هەموو بوارەكانی قۆناغی خۆپارێزی لە ڤایرۆسی كۆرۆنادا رۆڵی گرنگیان هەبووە.\nمیترۆ داوا لە حكومەتی هەرێمی كوردستان دەكات:\n• گرەنتی ئازادی رۆژنامەگەری بكەن كە بەپێی یاسای كاری رۆژنامەوانی رێكخراوە لەپاڵ یاسای مافی بەدەستهێنانی زانیاری و بەهیچ شێوەیەك بەربەست نەخەنە بەردەم ئازادی كاری رۆژنامەنوسان.\n• ئازادی بیروڕا و رادەربڕین بەشێوەیەكی مەدەنییانە مافێكی سروشتی و یاساییە ناكرێت بەهیچ پاساوێك پێشێلبكرێت.\n• دەسەڵاتی دادوەری و ئەنجومەنی دادوەری و داواكاری گشتی پێویستە رۆڵی خۆیان بگێڕن لە پاراستنی سەروەری یاسا و دادگاییكردنی سەرپێچیكەران بەرامبەر رۆژنامەنوسان.\n• كۆسپەكانی بەردەم كاری رۆژنامەنوس لەگەیشتن بەسەرچاوەی زانیاری لاببرێت.\n•جیاكاری لەنێوان كەناڵەكانی راگەیاندندا نەكرێت بۆ بەدەستهێنانی زانیاری، بەڵكو رێگە بەهەموو میدیاكان بدرێت بەبێ بەربەست روماڵی ئەو هەواڵ و روداوانە بكەن كە جێی بایەخی خەڵكن.\n• پێویستە راگرتن (تەوقیفكردن)ی رۆژنامەنوسان لەسەر كەیسەكانی تایبەت بەبڵاوكردنەوەو ئازادی بیروڕا نەمێنن.\n• جگە لەپۆلیس هیچ دەزگایەكی یٔەمنی بۆی نەبێت رۆژنامەنوس بانگ بكات، ئەویش تەنها بەفەرمانی دادوەر بێت.\nلە بارەی میترۆوە:\nسەنتەری میترۆ لە ئابی 2009 بە هەوڵی كۆمەڵێك رۆژنامەنوس و بەرگریكاری مافی مرۆڤەوە، بە هاوكاری رێكخراوی پەیمانگای رۆژنامەنوسانی جەنگ‌و یٔاشتی IWPR ی ئەمریكی دامەزاروە، بە ئامانجی چاودێری رەوشی ئازادی رۆژنامەنوسی لە هەرێمی كوردستانی عێراق.\nلەسەرەتای دامەزراندنیەوە هەریەك لە رێكخراوەكانی پەیمانگای رۆژنامەنوسانی جەنگ‌و یٔاشتی (IWPR) و رێكخراوی گەلی نەرویژی (NPA) و پاڵپشتی میدیای نێودەوڵەتی (IMS)، پاڵپشتی كردوە. بۆ ساڵی 2020 چوار پرۆژە بە هاوكاری وەزراەتی دەرەوەی ئەمریكا، رێكخراوەكانی IMSی دەنیماركی و Intenews ، جێبەجێدەكات.


ئاسایشی سلێمانی لەبارەی رووداوەکەی بازگەی تاسلوجە هاتەدەنگ\nدوای ئەوەی ئەمڕۆ لە بازنەی تاسڵوجە گرژی و ئاڵۆزی لەنێوان چەند پێشمەرگەیەک و کارمەندانی ئاسایشی بازگەکە دروست بوو کە بەهۆیەوە کارمەندێکی ئاسایش گیانی لەدەستدا، ئاسایشی پارێزگای سلێمانی روونکردنەوەی دا.\nبۆ سەرجەم کەناڵەکانی راگەیاند/ روونکردنەوە\nسەر لە بەیانی ئەمڕۆ ١٠/٢/٢٠٢١ ، کاتژمێر ١٠:٣٠ی سەر لەبەیانی لە بازگەی تاسڵوجە سەربە بەڕێوەبەرایەتی ئاسایشی پارێزگای سلێمانی لە کاتی تێپەڕبوونی ئۆتۆمبێلێکی سەر بە هێزەکانی پێشمەرگە، لە نێوان پێشمەرگەکان و کارمەندانی ئاسایشی بازگەکە لێکتێنەگەیشتنێک روویداوە کە لە ئەنجامدا بووەتە دەمەقاڵێ و شەڕ و لەلایەن پێشمەرگەکانەوە بە چەقۆ هێرشکراوەتە سەر چەند کارمەندێکی ئاسایش و بریندارکراون.\nبەداخەوە عەریف شاخەوان ئەحمەد مەحمود، کارمەندی ئاسایشی بازگەی تاسوڵجە بەهۆی سەختی برینەکەی شەهید بوو و پێنج کارمەندی دیکە برینداربوون، دوای دروستبوونی کێشەکە توانرا بە هەوڵ و هیمەتی هەموو لایەک ئاڵۆزییەکان کۆتایی پێبهێنرێت و دەستبەجێ لیژنەی لێکۆڵینەوە پیکهێنرا بۆ ئەوەی یاسا بەرقەراربێت.\nهەردوو لایەنی هۆکاری دروستبوونی کێشەکە بە فەرمانی بەڕێز دادوەر راگیراون، لێرەوە پرسە و سەرەخۆشی خۆمان بۆ گیانی پاکی ئەو هاوڕێیەمان رادەگەیەنین و خوازیارین دوا کۆستیان بێت.\nبەشی راگەیاندن و پەیوەندییەکان


دادگا: مه‌ریه‌م هه‌ڵه‌بجه‌ییه به‌ڵام هاوناز نیه\n4/10/2018 7:12:22 PM 118 جار خوێندراوه‌ته‌وه\nمه‌ریه‌م باروتچیان ونبوویه‌كی شاری هه‌ڵه‌بجه‌یه‌و ساڵی 2015 له وڵاتی ئێرانه‌وه گه‌ڕایه‌وه بۆ هه‌رێمی كوردستان به مه‌به‌ستی ئه‌نجامدانی پشكنین و دۆزینه‌وه‌ی خێزانی راسته‌قینه‌ی خۆی. دوای ئه‌نجامدانی پشكنینه‌كان و چه‌ند لێكۆڵینه‌وه‌یه‌ك ده‌ركه‌وت كه ناوی هاونازه.\nبه‌پێی ئه‌و زانیاریانه‌ی ئه‌وكات ده‌ركه‌وت، له‌لایه‌ن دادگای سلێمانیه‌وه راده‌ستی خێزانێك كرا كه ئه‌وكات به خێزانه راسته‌قینه‌كه‌ی ناوبرا. پاشان ده‌ركه‌وت كه منداڵی ئه‌و خێزانه نییه‌و دادگا چه‌ند دانیشتنێكی له‌وباره‌یه‌وه ئه‌نجامدا، به‌وپێیه‌ی برایه‌كی هاوناز داوای یاسایی تۆماركردبوو گوایه ئه‌و كچه هاوناز نییه، ئه‌مڕۆش 10-4-2018 دوا دانیشتنی دادگا ئه‌نجامدرا.\nهه‌ر له‌وباره‌یه‌وه، مه‌ریه‌م هه‌ڵه‌بجه‌یی له چه‌ند كاتژمێری رابردوودا له لاپه‌ڕه‌ی تایبه‌تی خۆی له تۆڕی كۆمه‌ڵایه‌تی فه‌یسبوك پۆستێكی بڵاوكردبووه‌وه، كه تێیدا نووسیبوی رۆژی 10ی نیسان دادگاییه‌و چیتر ده‌بێت من و هاوناز بۆ ئه‌به‌د له‌یه‌كتری جیابینه‌وه. هه‌روه‌ها ئه‌وه‌شی نووسیبوو كه "وێرانم، ته‌واو وێران بووم به‌ده‌ست ونبوونی خۆمه‌وه".\nله دوا دانیشتنی دادگای سلێمانیشدا له‌سه‌ر ئه‌و دۆسیه‌یه، دادوه‌ر نازناوی هاونازی له مه‌ریه‌م وه‌رگرته‌وه، ته‌نها وه‌كو كچێكی هه‌ڵه‌بجه‌یی و به‌بێ زانینی ناو و ناسنامه‌ی راسته‌قینه‌ی ناسێنرا. به‌وپێیه‌ی هه‌مووو به‌ڵگه‌كان ده‌یسه‌لمێنن كه مه‌ریه‌م هه‌ڵه‌بجه‌ییه به‌ڵام نایسه‌لمێنێت كه هاوناز بێت.\nهه‌روه‌ها دادگا بڕیاری ئه‌وه‌شی داوه كه رێكاره یاساییه‌كان بگیرێنه‌به‌ر كه وه‌كو كچێكی هه‌ڵه‌بجه‌یی ونبووی بێ دایك و باوك ناسنامه‌ی عیراقی بۆ مه‌ریه‌م ده‌ربهێنرێت. چونكه ناو و ناسنامه‌كه‌ی تری لێوه‌رده‌گیرێته‌وه.


له‌لایه‌ن: ئەلەند ئەکرەم - به‌روار: 2021-04-16-02:14:00 - کۆدی بابەت: 4541\nیەکێک لەو ئاڵوگۆڕە بازرگانییانەی کە بەکاردەهێنرێن بۆ دروستکردنی پەیوەندی لەگەڵ کڕیارەکان و بەڕێوەبردنی ئەو پەیوەندییانە بریتییە بە بازاڕکردن، بەبازاڕکردن بەکاردەهێنرێت بۆ ڕاکێشآنی کڕیار و کۆمپانیاکانی تر و بەکاربەران بە شێوەیەکی ڕآستەوخۆ، زۆر کارتێکەر هەن کە کاریگەرییان هەیە لەسەر بەبازاڕکردن، بۆیە دەبێت بە دوای باشترین ڕێگاکاندا بگەڕێین بۆ بەبازاڕکردن، وەک دیاریکردنی ئاڕاستەی بەبازاڕکردن و وردەکارییەکانی بەرهەمەکان و شێوازی فرۆشتنیان، پاشان شێوازە بەکارهێنراوەکان لە بەبازاڕکردنی بەرهەمەکان لە ڕێگەی دیاریکردنی ئەو کارتێکەرانەی کە لەبەرچاو دادەنرێن و شیدەکرێنەوە لە قۆناغی پلانداناندا.\nبە بازاڕکردن بریتییە لە کۆمەڵە کردارێکی پەیوەست بە کرداری کەوە بە ئامانجی بەدەستهێنانی بەرژەوەندیی کڕیارەکان و ڕآزیکردنیان و پڕکردنەوەی پێداویستیی و خواستەکانیان لە ڕێگای دروستکردنی ئۆفەر و گۆڕینەوەی بەرهەمەکان، بەبازاڕکردن ڕێکلام و دابەشکردن و فرۆشتن دەگرێتەوە لە ڕێگای ئەنجامدانی توێژینەوە سەبارەت بە بازاڕی بەئامانجگیراو و دابەشکردنی بۆ ناوچە و پارچەی جیاجیا و دیاریکردنی ستراتیژی هەریەکەیان.\nبەبازاڕکردن ئەنجامدانی هەموو ڕێکارە پێویستەکان بۆ ڕاکێشآنی کڕیار و هێشتنەوەیان لەخۆدەگرێت، لە ڕێگای پەیوەندی لەگەڵ کڕیارە کۆنەکان و ئەوانەش کە ئەگەریان هەیە ببنە کڕیار، ئەمەش بۆ بڵاوکردنەوەی بەرهەمەکان و خزمەتگوزارییەکان و فرۆشتنی بە بەکاربەرەکان، بەبازاڕبردن ''تێکەڵەیەکی بەبازاڕگەری'' لەخۆدەگرێت کە پێکهاتووە لە بەرهەم و نرخ و شوێن و بانگەشە، کە ئەمە تێکەڵەی سەرەکییە لە پێویستییەکانی کۆمپانیاکان بۆ بەبازاڕکردنی بەرهەم و خزمەتگوزارییەکان، پێکهاتەکانی بەبازاڕگەری ئەمانەن:\nبەرهەم: بریتییە لەو پێکهاتەیەی کە کۆمپانیاکان کار لەسەر پێشکەشکردنی دەکەن بۆ کڕیارەکانیان لەبەر پڕکردنەوەی پێداویستییەکانیان.\nنرخ: ئەو بڕەیە کە بەرهەمەکەی پێ دەفرۆشرێت، لە دیاریکردنی نرخدا نرخ و تێچووی بەرهەمەکە و تێچووەکانی بەبازاڕکردن و دابەشکردن لەبەرچآو دەگیرێت.\nشوێن: بریتییە لەو شوێنانەی کە بەرهەمەکانیان تێدا دەفرۆشرێت، کە دەکرێت فرۆشتنەکە لە پێشانگای دوکانێکی ڕآستەقینەوە بێت یان لە ڕێگەی ئینتەرنێت یان هەردووکیان.\nبانگەشە: بریتییە لە ئۆپەراسیۆنەکانی پەیوەندیکردن کە چآلاکیی جیاواز لەخۆدەگرێت، وەک: بانگەشە و فرۆشتن و پەیوەندییە گشتییەکان و بەبازاڕکردنی ڕاستەوخۆ.\nباشترین ڕێگەکانی بەبازاڕکردنی بەرهەمەکان\nبازاڕگەری ئامانجی گەیاندنی بەرهەم و خزمەتگوزارییەکانە بۆ کڕیار و بەکاربەرەکان بۆ پڕکردنەوەی داواکارییەکانیان، بۆیە دەبێت کۆمپانیاکان بە دوای باشترین ڕێگەی بەبازاڕکردن و ستراتیژ و ئامۆژگاری بەکەڵک بگەڕێن لە کرداری بەبازاڕکردندا، لە پێش دەستکردن بەم کردارە سەرەتا دەبێت براندێكی بازرگانی دروست بکرێت کە تایبەت بێت بە کار و خزمەتگوزارییەکان، ئەمەش لەڕێگەی گەڕآن بە دوای گرافیک دیزاینەرێکەوە کە ئەزموونێکی فراوانی هەبێت بۆ دروستکردنی دیزاینێکی سەرنجڕاکێش، پاشان بونیاتنانی دروشم و ناوێک بۆ کۆمپانیاکە لە ڕێگەی دەستپێکردنی هەڵمەتێکی داهێنانکارانە لە نووسینی دەقەوە هەتا ڕەسم و گرتەی ڤیدیۆیی، لە باشترین ڕێگاکانی بەبازاڕکردن بۆ بەرهەمەکان بریتین لە:\nبەبازاڕکردن لە ڕێگەی ئینتەرنێتەوە: لە باشترین ڕێگاکانی بەبازاڕکردن بریتییە بەکارهێنانی ئینتەرنێت، لە ڕێگای بنیاتنانی پەڕەیەکی بزنس لە ئینتەرنێت، ئەم شێوازە بە یەکێک لە ڕێگا هەرزانەکان دادەنرێت و کاراترە بە گەیشتن بە کڕیارەکان و بەکاربەرەکان، کە دەکرێت پەڕە ـکە وەک ڕووکارێک بۆ فرۆشتگاکە یان لینکێک بێت بۆ پێگەکەیان، ئەم شێوازە زۆر کارایە لە زیادکردنی فرۆشتنەکان.\nبەبازاڕکردن لە بڵاوکراوەیەکی ڕۆژنامەوانی: دەکرێت بڵاوکراوەیەکی ڕۆژنامەوانی بڵاوبکرێتەوە، ئەم ڕێگایە بە یەکێک لە باشترین ڕێگاکانی بازاڕگەریی گونجاو دادەنرێت بۆ براندە بازرگانییە نوێیەکان.\nبازاڕگەری لە ڕێگەی تۆڕە کۆمەڵایەتییەکانەوە: دەکرێت زانیاری لەسەر بەرهەمەکان بڵاوبکرێتەوە لەسەر پەڕەکانی وەک: Twitter یان Facebook یان بەکارهێنانی هۆکارەکانی ڕێکلامی تایبەت بە پێگەکانی سۆشیاڵ میدیا وەک: ڕێکلامەکانی Facebook (کە زیاتر بە سپۆنسەر ناسراوە).\nبازاڕگەری لە ڕێگەی ڕێکلامەکانی ئینتەرنێت: دەکرێت ڕێکلامەکانی ئینتەرنێت بەکاربهێنرێن کە لەسەر ماڵپەڕەکان دەردەکەون لە ڕێگەی بەکارهێنانی خزمەتگوزاری دانانی ڕێکلام لە ئینتەرنێت، وەک: Project, Wonderful.\nبازاڕگەری لە ڕێگا باوەکانەوە: بە ڕێگایەکی گونجاو دادەنرێت لە ناوچە لۆکاڵەکاندا (ناوچەی بچووک) لە ڕێگای بڵاوکردنەوەی بڵاوکراوە و نووسراو و کارتی پۆستە، وە ناوەندە لۆکاڵ (مەحەلی)ـەکانی چاپکردنی وەک ڕۆژنامە و گۆڤار و ڕێنموییکەرەکانی خانووبەرە، هەروەها دەکرێت ڕێکلامەکان لە ڕێگەی تەلەفزیۆنەوە بڵاو بکرێنەوە.\nبابه‌ته په‌یوه‌ندیداره‌كان به : باشترین ڕێگاکان بۆ بەبازاڕکردنی ئەلیکترۆنی


داوای کۆبوونەوەی نائاسایی پەرلەمانی کوردستان دەکەن | KURDPLAT\nداوای کۆبوونەوەی نائاسایی پەرلەمانی کوردستان دەکەن\nکوردپلات 8/14/2021 10:27:00 م ليست هناك تعليقات\n29 ئەندامی پەرلەمانی کوردستان داوای کۆبوونەوەی نائاسایی پەرلەمانی کوردستان لەبارەی گرانبوونی نرخی بەشێک لە خزمەتگوزارییەکان وەکو نرخی کارەبا و کەمئاوی دەکەن. جێگری سەرۆکی فراکسیۆنی گۆڕانیش دەڵێت: "پێویستە پەرلەمان لە چارەسەرکردنی کێشەکاندا رۆڵی هەبێت تا خەڵک پەرلەمانتار بە نوێنەری خۆی بزانێت".\nلە راگەیێندراوێکدا 29 ئەندامی پەرلەمانی کوردستان داوایەکیان ئاڕاستەی دەستەی سەرۆکایەتیی پەرلەمان کردووە کە کۆبوونەوەیەکی نائاسایی تایبەت ئەنجامبدات و تێیدا "كێشەکانی خەڵک" باسبکرێن و رێگەچارەیان بۆ بدۆزرێتەوە.\nئاشنا عەبدوڵڵا، جێگری سەرۆکی فراکسیۆنی گۆڕان کە یەکێک لەو پەرلەمانتارانەی واژۆی لەسەر یاداشتەکە کردووە، ئەمڕۆ شەممە 14ی ئابی 2021 لە لێدوانێکدا بە تۆڕی میدیایی رووداوی راگەیاند: "ژمارەیەک کێشە و نەبوونی خزمەتگوزاری بەرۆکی هاونیشتیمانییان گرتووە و هەر ناوچە و بەدەست کێشەی جۆراوجۆرەوە دەناڵێنێت؛ بۆیە پێویستە پەرلەمان رۆڵی هەبێت، چونکە نوێنەرانی خەڵکی تێدایە، لە رۆشنایی ئەوەدا داوای کۆبوونەوەیەکی بەپەلەمان کردووە".\nئاشنا عەبدوڵڵا گوتیشی: "ئێستا کێشەی کەمئاوی لە هەولێر و چەند شوێنێکی دیکە هەیە، کارەبای نیشتمانی لە چەند ناوچەیەک کێشەی زۆرە، خزمەتگوزارییەکان پاشەکشەیان کردووە؛ بۆیە دەبێت ئەمانە چارەسەربکرێن و ئەوەی پێویستە و ئەرکی پەرلەمانە دەبێت جێبەجێی بکات و داوای دۆزینەوەی چارەسەرییان بۆ بکات".\nلەو راگەیێندراوەدا کە ئاراستەی سەرۆکایەتیی پەرلەمانی کوردستان کراوە، هاتووە کە "پاڵپشت بە ماددەکانی 8 و 66 لە پەیڕەوی ناوخۆی پەرلەمانی کوردستان داوا لە بەڕێزتان دەکەین بانگهێشتی ئەندامانی پەرلەمان بکەن بۆ ئەنجامدانی کۆبوونەوەیەکی نائاسایی تایبەت بە گرانبوونی نرخی خزمەتگوزارییەکان، کەمیی کاژێرەکانی کارەبای نیشتمانی و نرخی کارەبا، باج، کەمئاوی، بەنزین و پەیینی کیمیایی".\nیاداشتی ئەو پەرلەمانتارانە لە کاتێکدایە، ماوەی 10 رۆژ زیاترە نرخی بەنزین بەزرتربووەتەوە و لە رۆژانی رابردوویشدا کێشەی کەمئاوی بەشێکی زۆر لە دانیشتووانی هەولێری نیگەرانکرد.